Παίξτε με φίλους και συγγενείς, με αυτήν την εκπληκτική σειρά διασκεδαστικών τίτλων που μπορείτε εύκολα να μάθετε να παίζετε.\nΑπό ταχύτατα κουίζ μέχρι καθηλωτικές εμπειρίες multiplayer, οι τίτλοι PlayLink έχουν ως βασικό θέμα τα διαδραστικά παιχνίδια που μπορούν να απολαύσουν όλοι. Ανοίξτε ένα παιχνίδι στο PS4, χρησιμοποιήστε το smartphone ή το tablet σας ως χειριστήριο, συγκεντρωθείτε γύρω από την τηλεόραση και ετοιμαστείτε για μια εντελώς διαφορετική εμπειρία.\nΓια έναν έως τέσσερις παίκτες\nΕτοιμαστείτε για ξέφρενη διασκέδαση με μια σειρά από μίνι παιχνίδια για όλη την οικογένεια, όπου θα κληθείτε να πετάξετε τους χιμπατζήδες σας σ' έναν στόχο, να κρατήσετε μια καρύδα μακριά από τους αντιπάλους σας για όσο το δυνατόν περισσότερη ώρα κ.λπ.\nΓια δύο έως έξι παίκτες\nΔοκιμάστε τις γνώσεις σας στην ψυχαγωγία και την ποπ κουλτούρα σ' αυτό το διασκεδαστικό κουίζ. Ώρα να δείτε πώς θα τα πάτε σε χιλιάδες ερωτήσεις με θέμα τις δεκαετίες του '80, του '90, του '00 και του 2010…\nΓια έναν έως έξι παίκτες\nΑυτή η αφηγηματική περιπέτεια, που συνδυάζει στοιχεία ταινιών και παιχνιδιών, σας ρίχνει σε μια ιστορία γεμάτη ανατριχιαστικά ηθικά διλήμματα. Μπορούν να συμμετάσχουν και να επηρεάσουν την ιστορία έως έξι άτομα από εσάς, αλλά προσέξτε: δεν έχετε όλοι τον ίδιο στόχο…\nΑνακαλύψτε τη διασκέδαση σε στυλ arcade και θεότρελα μίνι παιχνίδια στο Frantics, όπου εσείς και έως τρεις φίλοι σας πρέπει να αντιμετωπίσετε διάφορες προκλήσεις. Μπλοφάρετε, παλέψτε, διαπραγματευτείτε και συνεργαστείτε για τη νίκη, προσέξτε όμως... ο πανέξυπνος οικοδεσπότης The Fox είναι εκεί για να προκαλεί αναστάτωση.\nΑποσπάστε προσωπικές πληροφορίες σε ένα τολμηρό κουίζ με έως πέντε φίλους ή συγγενείς σας και μάθετε τι πιστεύει πραγματικά ο ένας για τον άλλο.\nΠάρτε το smartphone ή το tablet σας, βγάλτε σέλφι και αποκαλύψτε την τολμηρή πλευρά σας σε πάνω από 1.000 αστείες ερωτήσεις, προκλήσεις ζωγραφικής και παιχνίδια δημιουργίας κειμένου.\nΚαθοδηγήστε πιθήκους και ανθρώπους σε δύσκολες από ηθικής και δεοντολογικής πλευράς καταστάσεις, σε αυτό το συναρπαστικό παιχνίδι έντονης δράσης και αλληλεπίδρασης που διαδραματίζεται μεταξύ των ταινιών "Ο Πλανήτης των Πιθήκων: Η Αυγή" και "Ο πλανήτης των πιθήκων: Η σύγκρουση".\nΑπαντήστε σε μια τεράστια ποικιλία ερωτήσεων γνώσεων και νικήστε τους αντιπάλους, με πραγματικές προκλήσεις που θα σας διατηρούν σε εγρήγορση. Όλα έχουν να κάνουν με την ταχύτητα και την ακρίβεια. Θα τα καταφέρετε;\nΓια έναν έως δύο παίκτες\nΕτοιμάστε τον στόλο σας, ξεγελάστε τους φίλους σας και στείλτε τα πλοία τους στον πάτο της θάλασσας σ' αυτήν τη δυναμική έκδοση του θρυλικού παιχνιδιού. Είτε επιλέξετε τους παραδοσιακούς κανόνες της Κλασικής λειτουργίας, είτε δοκιμάσετε την ολοκαίνουργια λειτουργία διαχείρισης πόρων Clash at Sea!, οι τακτικές σας ζωντανεύουν σε συναρπαστικές σκηνές.\nΓια δύο έως τέσσερις παίκτες\nΤώρα έως και τέσσερα άτομα μπορούν να παίξουν UNO τοπικά, κρύβοντας τα φύλλα τους με το smartphone τους! Κατεβάστε την εφαρμογή UNO Playlink και συνδέστε το τηλέφωνό σας στο PlayStation 4 για να απολαύσετε την αυθεντική εμπειρία UNO.\nΓια έναν έως δέκα παίκτες\nΤο Just Deal With It! περιέχει πέντε κλασικά παιχνίδια της τράπουλας σε ανανεωμένη εκδοχή. Παίξτε πόκερ, μπλακτζάκ, αγωνία, ραμί και κούπες, είτε τοπικά είτε online. Παίξτε μαζί με τους φίλους και την οικογένειά σας, επιτεθείτε στους αντιπάλους, σαμποτάρετε τον ανταγωνισμό και δώστε τα όλα για τη νίκη σ' αυτά τα συναρπαστικά παιχνίδια τράπουλας!\nΑντιμετωπίστε τους φίλους και την οικογένεια σε μια σειρά από ανταγωνιστικά μίνι παιχνίδια που εκτυλίσσονται σε διαφορετικές πόλεις του κόσμου. Με υπέροχα γραφικά, διασκεδαστικές στιγμές και εκπληκτικό metagame που θα σας καθηλώσει για εβδομάδες, αυτό το παιχνίδι είναι ό,τι πρέπει για τους λάτρεις των λέξεων.\nΣτο Melbits World, ένα χαριτωμένο και παιχνιδιάρικο συνεργατικό παιχνίδι γρίφων και πλατφόρμας, τα κλειδιά της επιτυχίας είναι ο ρυθμός και ο συντονισμός. Συλλέξτε και καθοδηγήστε τα ψηφιακά πλασματάκια σε μια σειρά από διασκεδαστικά επίπεδα. Συνεργαστείτε με τους φίλους σας για να ελέγξετε πλατφόρμες, εμπόδια και παγίδες, ξεφεύγοντας ταυτόχρονα από ιούς, μαζεύοντας σπόρους και γεμίζοντας το Internet με θετική ενέργεια.\nΓια δύο έως πέντε παίκτες\nΤο απλό, κομψό παιχνίδι και η δυνατή στρατηγική συναντιούνται στο Ticket to Ride, το επιτραπέζιο παιχνίδι με θέμα τα τρένα που ήρθε τώρα στο PlayLink. Συλλέξτε διάφορα είδη τρένων και χρησιμοποιήστε τα για να στήσετε σιδηροδρομικές διαδρομές στον χάρτη. Όσο μεγαλύτερες είναι οι διαδρομές, τόσο περισσότερους βαθμούς κερδίζετε!\nΞεκινήστε με τα παιχνίδια PlayLink\nΔιαβάστε τον σύντομο και εύχρηστο οδηγό μας για να μπείτε αμέσως στο παιχνίδι.\nΑγοράστε/κατεβάστε το παιχνίδι PlayLink της επιλογής σας στο PS4 και ξεκινήστε το.\nΚατεβάστε τη δωρεάν εφαρμογή του παιχνιδιού από το Google Play Store ή το Apple App Store.\nΣυνδέστε την κινητή σας συσκευή στο PS4 σας, είτε χρησιμοποιώντας το ίδιο δίκτυο Wi-Fi με την κονσόλα PS4 (μεταβείτε στο μενού Ρυθμίσεις < Δίκτυο < Προβολή κατάστασης σύνδεσης και ενεργοποιήστε την επιλογή SSID για να επιβεβαιώσετε το όνομα του δικτύου) είτε χρησιμοποιώντας το PS4 ως Wi-Fi hotspot πατώντας το κουμπί OPTIONS στο ασύρματο χειριστήριο DUALSHOCK 4 και επιλέγοντας Wi-Fi hotspot < Ναι < Ναι για να δείτε τις λεπτομέρειες του hotspot.\nΣε κάθε smartphone ή tablet που θα χρησιμοποιήσετε για το παιχνίδι, μεταβείτε στις ρυθμίσεις και επιλέξτε PS4 hotspot στις ρυθμίσεις Wi-Fi.\nΡίξτε μια πιο προσεκτική ματιά στα παιχνίδια PlayLink\nΣειρά PlayLink | Τρέιλερ\nΕτοιμαστείτε για τις γιορτές με έξι νέες προσθήκες στη σειρά PlayLink για PS4\nChimparty | Βίντεο κινουμένων σχεδίων\nΑπολαύστε ένα οικογενειακό επιτραπέζιο παιχνίδι στο PS4 με μια πινελιά PlayLink!\nTicket to Ride | Τρέιλερ παιχνιδιού\nΑνεβείτε στο τρένο με τους φίλους και την οικογένειά σας και κατακτήστε τις σιδηροδρομικές γραμμές!\nWordhunters | Τρέιλερ παιχνιδιού\nΓυμνάστε τον εγκέφαλό σας με 15 παιχνίδια λέξεων για έξι παίκτες\nΑν δυσκολεύεστε με την εγκατάσταση, μην ανησυχείτε. Επισκεφθείτε την ολοκληρωμένη ενότητα βοήθειας για το PlayLink στο κέντρο υποστήριξης.\n*Η ονομασία Battleship είναι εμπορικό σήμα της Hasbro και χρησιμοποιείται κατόπιν αδείας. © 2016 Hasbro. Με την επιφύλαξη παντός δικαιώματος. Με την άδεια της Hasbro στην Ubisoft Entertainment. Η ονομασία Ubisoft και το λογότυπο Ubisoft είναι εμπορικά σήματα της Ubisoft Entertainment στις Η.Π.Α. ή/και άλλες χώρες. Games software © 2016 Ubisoft Entertainment. Με την επιφύλαξη παντός δικαιώματος.


παράωρα | everything\nΣεπτεμβρίου 23, 2007 στις 10:20 μμ\t(Ανάλαφρα)\nΣεπτεμβρίου 23, 2007 στις 10:27 μμ\nνα παίζεις να νιώθεις να ζεις\nμη φύγεις μη χαθείς\nμε αυτούς τους στίχους κάποιες νύχτες μου, γέμισαν με πόνο και ευτυχία, που μου πρόσφερε απλόχερα ο μισός μου εαυτός , που μου λείπει κι ας έχω χρόνια να τον δώ\nΣεπτεμβρίου 26, 2007 στις 9:05 μμ\nΦίλη μου Everythink, είναι στιγμές που σκέφτομαι όπως και εσύ κάποιες νύχτες. Άλλες με ματώνουν παλιές πληγές και άλλες νύχτες με κάνουν να χαμογελώ. Κάποιες νύχτες δεν πρόκειται να γυρίσουν πίσω. Κάποια πρόσωπα πλέον είναι σε άλλες αγκαλιές και χαμογελάνε σε άλλους……Εμένα μου χαμογελάει τις νύχτες η μοναξιά. Όλα για κάποιο λόγο γίνονται όμως. Προσπαθούμε να θυμόμαστε τα καλά και να διώχνουμε τα κακά.\nΣεπτεμβρίου 27, 2007 στις 9:22 πμ\nΤέτοιες νύχτες έχουμε περάσει και θα ξαναπεράσουμε, όνειρα που ζήσαμε και ήρθαν στη συνέχεια οι εφιάλτες τους…όλα παιχνίδι της ζωής είναι και εμείς πιόνια της.\nΝα είσαι καλά με τον εαυτό σου και με αυτούς που αγαπάς, αυτό και μόνο μετράει γλυκιά μου Lisadel\nΜε γεια και το καιρούργιο σου σπιτάκι , πιο ζεστό μου φάνηκε.\nΟκτώβριος 3, 2007 στις 3:02 μμ\nΚαλησπέρα φιλενάδα… Καλορίζικο το καινούργιο σπιτάκι..!!!\nΠολλά φεγγάρια θα έρθουν και θα φύγουν..εσυ κράτα οτι αγαπάς απο τις αναμνήσεις στη καρδιά σου, κι όλα θα πάνε καλά..\nΝοέμβριος 5, 2007 στις 2:35 μμ\nXάθηκες πάλι γλυκιά μου..\nΝοέμβριος 8, 2007 στις 7:48 μμ\nσ’ ευχαριστώ για τα καλά σου λόγια. Δυστυχώς με το που έφτιαξα το σπιτάκι μου το διαδίκτυο με εγκατάλειψε.\nόσο για τις νύχτες τί να πω. Ειδικά εσύ με έχεις συντροφέψει σε πανσέληνους στέλνοντας με την αϋπνία σου την καλή σου ενέργεια\nΝοέμβριος 8, 2007 στις 7:49 μμ\nομολογώ οτι μου έλειψες.\nΝοέμβριος 9, 2007 στις 7:47 πμ\nΕύχομαι να είσαι καλά δεν το κατάλαβα αυτο οτι σε εγκατέλειψε το νέο σου e-σπιτικό , τι συμβαίνει ?


Εκλεψε κατσίκια και αρνιά από άλλο χασάπικο και τα πουλούσε στο μαγαζί του!\n28-12-2018 | 16:39μμ\n❱❱ Δεν έχει προηγούμενο η υπόθεση που αποκαλύφθηκε στα Ιωάννινα με πρωταγωνιστή έναν κρεοπώλη, ο οποίος εντοπίστηκε να διαθέτει προς πώληση κρέατα που είχε κλέψει από το… χασάπικο ενός συναδέλφου του! Με τη βοήθεια ενός 23χρονου αλλοδαπού, ο 34χρονος Ελληνας -διατηρεί κρεοπωλείο σε χωριό του Δήμου Πωγωνίου Ιωαννίνων- διέρρηξε το μαγαζί του άτυχου κρεοπώλη, από το οποίο έκλεψε 22 αμνοερίφια και ένα μοσχάρι, ενώ «ρούφηξε» και το πετρέλαιο από το φορτηγό του! Η κλοπή από τους θρασύτατους δράστες έγινε τα ξημερώματα του περασμένου Σαββάτου, όταν διέρρηξαν αθόρυβα το χασάπικο του ανυποψίαστου επιχειρηματία στην περιοχή Παρακάλαμος και «σήκωσαν» 22 αρνιά και κατσίκια καθώς και ένα μοσχάρι.\nΑμέσως φόρτωσαν τα κλεμμένα κρέατα στο δικό τους όχημα, το οποίο είχαν παρκάρει απέξω, και μετά άντλησαν και το πετρέλαιο από το όχημα του θύματος, το οποίο είχε σταθμευμένο έξω από το κατάστημα εμπορίας κρεάτων του. Την επομένη, χωρίς κανένα ίχνος ντροπής, ο 34χρονος έβαλε κανονικά τα κρέατα προς πώληση στο δικό του μαγαζί! Ομως, όταν την ίδια μέρα ο κρεοπώλης είδε άδειο το μεγάλο ψυγείο του καταστήματός του, υπέβαλε σχετική καταγγελία στην Υποδιεύθυνση Ασφάλειας Ιωαννίνων, άνδρες της οποίας εξιχνίασαν την κλοπή.\nΤα κλεμμένα κρέατα βρέθηκαν στο κατάστημα του 34χρονου, ενώ ο 23χρονος αλλοδαπός συνεργός του υποβλήθηκε σε έλεγχο στοιχείων, από τον οποίο προέκυψε ότι σε βάρος του εκκρεμούσαν μέτρα απαγόρευσης εισόδου στη χώρα.\nΣε βάρος τους σχηματίστηκε δικογραφία για κλοπή και παραβάσεις της νομοθεσίας περί ζωοκλοπής και περί αλλοδαπών κατά περίπτωση, και υποβλήθηκε στον εισαγγελέα Πρωτοδικών Ιωαννίνων, ενώ την προανάκριση διενεργεί η Ασφάλεια της πόλης.


Private banking αλά… ευρωπαϊκά | Simatoros\n← Ρωσία: Καμία βοήθεια στις επιχειρήσεις με ζημίες στην Κύπρο (καμία ;)\nΣε ύψη-ρεκόρ η ανεργία →\nPrivate banking αλά… ευρωπαϊκά\nΔημοσιεύθηκε: 07:46 – 01/04/13\nΜε το κούρεμα των μεγάλων ιδιωτικών καταθέσεων στην Κύπρο η καθημερινή ζωή για τους τραπεζίτες στην ευρωζώνη θα πρέπει να έχει γίνει πολύ πιο δύσκολη. Οι Financial Times δημοσιεύουν έναν υποθετικό διάλογο, με… πολλές αλήθειες…\nΚαλημέρα! Είσαι ο Πίτερ; Ελπίζω να σε πετυχαίνω σε καλή στιγμή. Ήθελα απλώς να συστηθώ. Είμαι από την τράπεζα και έχω αναλάβει τη διαχείριση των κεφαλαίων σου. Λοιπόν, Πίτερ, βλέπω ότι έχεις αρκετά χρήματα στην τράπεζά μας και αναρωτιέμαι εάν γνωρίζεις όλες τις διαθέσιμες επιλογές. Εμείς θα προτείναμε το Λογαριασμό Άμεσης Πρόσβασης. Ουσιαστικά, αυτό σημαίνει ότι ανά πάσα στιγμή στο μέλλον η κυβέρνηση θα έχει άμεση πρόσβαση στις αποταμιεύσεις σου. Έχει, όμως, πάρα πολύ καλό επιτόκιο. Τι λες, Πίτερ; Μην ανησυχείς από όλα αυτά που λένε τα ΜΜΕ. Τα χρήματά σου είναι ασφαλή όσο οι τοποθετήσεις σε ακίνητα. Ή μάλλον ή τοποθετήσεις σε ισπανικά ακίνητα.\nΣυγγνώμη, τι έμαθες; Άκουσες ότι όσοι έχουν καταθέσεις πάνω από 100.000 ευρώ σε αυτούς τους λογαριασμούς μπορεί να χάσουν έως και 35% των χρημάτων τους; Όχι, όχι. Δεν είναι ακριβώς έτσι. Νομίζουμε ότι θα είναι πιο κοντά στο 40%. Ξέρεις, όμως, η Κύπρος είναι ειδική περίπτωση.\nΠοιος είναι αυτός; Γερούν Ντάισελμπλουμ; Α, ναι. Ο υπουργός Οικονομικών της Ολλανδίας και πρόεδρος του Eurogroup. Εντάξει, Πίτερ, δεν χρησιμοποίησε ακριβώς τη λέξη πρότυπο. Δεν υπάρχει πρότυπο, Πίτερ. Η επόμενη στήριξη θα είναι πολύ διαφορετική. Τι, Πίτερ; Όχι, δεν ξέρω σίγουρα ότι θα υπάρξει επόμενη στήριξη. Υποθετικά μιλούσα. Όχι, δεν θα κρατούσα κάτι τέτοιο μυστικό. Θα στο έλεγα αν ήξερα κάτι.\nΟ Ντάισελμπλουμ, όμως, αν και αρχικά ήταν απολύτως ασαφής, λίγες ώρες αργότερα έγινε απολύτως σαφής. Στην περίπτωση νέας στήριξης, η Κύπρος δεν θα ήταν το πρότυπο. Ε…, ναι. Θεωρητικά έτσι είναι. Εάν δεν υπάρχει πρότυπο, τότε πράγματι το αποτέλεσμα θα μπορούσε να είναι και χειρότερο. Τι, Πίτερ; Ανησυχείς ότι δημιουργείται προηγούμενο; Μην ανησυχείς. Εξάλλου, αυτή είναι η ευρωζώνη. Είμαστε ενωμένοι, εκτός εάν είσαι μία πραγματικά ασήμαντη χώρα και μπορούμε να σου πουλάμε αγριάδες.\nΤι είπες; Δεν μπορείς να εμπιστευθείς έναν λογαριασμό όπου μπορεί ξαφνικά να χάσεις το ένα τρίτο των χρημάτων σου; Ο.Κ., λοιπόν. Τι λες τότε για τον λογαριασμό Έλεγχος Κεφαλαίων; Σου ακούγεται καλύτερο έτσι; Πώς λειτουργεί; Να σου πω. Δίνει πολύ καλό επιτόκιο και μπορείς να κάνεις ανάληψη των χρημάτων σου ανά πάσα στιγμή, αρκεί να μη φύγουν από τη χώρα. Τι είπες; Θεωρούσες ότι εσύ θα έχεις τον Έλεγχο των κεφαλαίων σου; Α χα (μικρός καγχασμός)! Πολλοί κάνουν αυτό το λάθος.\nΕίσαι σε μία ωραία χώρα, Πίτερ, γιατί δεν θέλεις να αφήσεις εδώ τα χρήματά σου; Βεβαίως και είναι ακόμη δικά σου χρήματα. Θα μπορείς να έρχεσαι να τα κοιτάζεις όποτε θέλεις. Επίσης, σε περίπτωση κεφαλαιακών περιορισμών, θα μπορείς να έχεις πρόσβαση στα χρήματά σου σε καθημερινή βάση. Είμαι βέβαιος ότι θα μπορείς να κάνεις και κάποιες αναλήψεις. Στην Κύπρο επετράπη 3.000 ευρώ ανά ταξίδι. Λυπάμαι, Πίτερ, αλλά δεν μπορούμε να κάνουμε ειδικές διευθετήσεις για να περνάνε περισσότερα χαρτονομίσματα από το τελωνείο. Οι ρυθμιστικές αρχές μπορεί να γίνουν πολύ περίεργες με κάτι τέτοια πράγματα. Τι, Πίτερ; Πώς είναι δυνατόν να λες κάτι τέτοιο; Σε διαβεβαιώνω ότι δεν σε περνάω για βλάκα.\nΕντάξει. Λες λοιπόν ότι θέλεις να βάλεις τα χρήματά σου κάπου που να μην κινδυνεύεις να τα χάσεις. Τι θα έλεγες για τον Σούπερ Ασφαλή Λογαριασμό; Πρέπει, όμως, να είμαι ειλικρινής. Το επιτόκιο είναι μηδαμινό. Μηδαμινό, Πίτερ. Ουσιαστικά, αυτός είναι ένας ωραίος τρόπος για να πει κανείς ότι το επιτόκιο είναι… μηδέν. Με αυτόν τον λογαριασμό παίρνουμε τα χρήματά σου και τα μεταφέρουμε σε μία τράπεζα στη Μαγιόρκα που είναι γεμάτη από Γερμανούς καταθέτες, έτσι οι πιθανότητες για bail in των καταθετών είναι απειροελάχιστες.\nΝα τα βάλεις σε χρηματοκιβώτιο; Μα δεν συμπεριφέρεται έτσι ένας έμπειρος επενδυτής, Πίτερ. Δεν θα είχες πρόσβαση σε όλες τις υπηρεσίες μας, στα ΑΤΜ, στην 24ωρη γραμμή εξυπηρέτησης, σε εμένα! Έτσι δεν θα έχουμε την ευκαιρία να τα λέμε, Πίτερ. Α, νομίζεις ότι θα τα καταφέρεις και χωρίς εμένα. Αυτό με πληγώνει, Πίτερ. Ναι το παίρνω προσωπικά. Ναι, βεβαίως και θα μπορούσες να σπάσεις τα χρήματά σου σε ποσά κάτω των 100.000 ευρώ και να τα πας σε πολλές διαφορετικές τράπεζες, αλλά αυτό είναι περίπλοκο. Πού να θυμάσαι όλους αυτούς τους διαφορετικούς λογαριασμούς! Άσε που όσο περισσότερες είναι οι τράπεζες τόσο μεγαλύτερες οι πιθανότητες να βρεθείς σε κάποια που θα καταρρεύσει. Όχι, όχι, δεν λέω ότι σίγουρα κάποια τράπεζα θα καταρρεύσει, Πίτερ. Λέω απλώς ότι στατιστικά έχεις περισσότερες πιθανότητες να βρεθείς στο λάθος μέρος.\nΝαι, βεβαίως. Θα μπορούσες να ανοίξεις λογαριασμούς στο όνομα της γυναίκας σου, του παιδιού σου… Αν είναι όμως σαν τη δική μου οικογένεια, Πίτερ, τότε ρισκάρεις να τα ξοδέψουν όλα.\nΤι; Αναρωτιέσαι εάν θα ήταν καλύτερα να βγάλεις τα χρήματά σου εκτός ευρωζώνης; Μα γιατί να κάνεις κάτι τέτοιο;


Αρχική σελίδαSmartphone AppsStory Saver - Δωρεάν εφαρμογή για κατέβασμα ιστοριών και βίντεο από το Instagram\nΤο Story Saver είναι μία δωρεάν εφαρμογή για συσκευές με λειτουργικό σύστημα Android που κάνει ακριβώς αυτό που λέει το όνομά της. Η εφαρμογή αναπτύχθηκε από την Inshot, δημιουργό της γνωστής εφαρμογής επεξεργασίας φωτογραφιών που έχουμε ήδη παρουσιάσει.\nΜε το Story Saver μπορούμε να αποθηκεύσουμε story (ιστορίες) από το Instagram. Η εφαρμογή μάς αφήνει να κατεβάσουμε και μαζικά stories από ένα προφίλ για να μην χρειάζεται να τα κάνουμε χειροκίνητη αποθήκευση ένα-ένα. Εκτός του παραπάνω, μέσω του Story Saver μπορούμε να κατεβάσουμε και βίντεο από το IGTV, ενώ υπάρχει η δυνατότητα να κάνουμε repost το story ενός άλλου ατόμου στον δικό μας λογαριασμό.\nΗ εφαρμογή διατίθεται εντελώς δωρεάν μέσω του Google Play και είναι 100% νόμιμη. Δυστυχώς, σε αντίθεση με την εφαρμογή επεξεργασίας φωτογραφιών της εταιρίας, το Story Saver δεν είναι διαθέσιμο για iOS συσκευές.


ΕΥΡΩΠΗ ΤΩΝ ΕΘΝΩΝ: Οκτωβρίου 2013\nΗ διανομή των οθωμανικών εδαφών ονομάζεται Ανατολικό Ζήτημα. Κλάδος αυτού είναι το Μακεδονικό Ζήτημα. Τη Μακεδονία διεκδικούσαν οι Έλληνες, οι Βούλγαροι και οι Σέρβοι.\nΠροκειμένου να διαδεχθεί την Οθωμανική Αυτοκρατορία και να ελέγξει τη Μακεδονία ώστε να κατέλθει στις θερμές θάλασσες η Ρωσική Αυτοκρατορία αφύπνισε και χρησιμοποίησε τους Βουλγάρους που ήσαν ομόδοξοι Ορθόδοξοι και επί πλέον Σλάβοι Με πίεση της Ρωσίας το 1870 ο Σουλτάνος αναγνώρισε την αυτόνομη Βουλγαρική Εξαρχία, που αποσχίσθηκε από το Οικουμενικό Πατριαρχείο µε στόχο να αφυπνίσει τους Βουλγάρους, να προσελκύσει, µέσω της γλώσσας, τους σλαβοφώνους Μακεδόνες και αυτή η κρίσιμη ανθρώπινη μάζα να απογαλακτισθεί από την ισχυρή ελληνική επιρροή και να αντιπαραταχθεί στους Έλληνες Μακεδόνες.\nΠαρόλα αυτά, μετά από έξη μόλις χρόνια, οι Έλληνες αναμετρήθηκαν σκληρά µε τους Βουλγάρους στην τουρκοκρατούμενη Μακεδονία. Και επεκράτησαν.\nΟ Μακεδονικός Αγώνας, από το 1904 μέχρι το 1908, υπήρξε ένα λαμπρό έπος του ελληνισμού. Ο ευπατρίδης ανθυπολοχαγός Παύλος Μελάς εισήλθε στη Μακεδονία επί κεφαλής μεγάλου ανταρτικού σώματος. Έπεσε στη Στάτιστα, στα Κορέστεια, στις l3 Οκτωβρίου 1904. Η θυσία του έδωσε το σύνθημα και το σύμβολο για την ελληνική αντεπίθεση, η οποία ξεδιπλώθηκε τα επόμενα τέσσερα χρόνια και ανέκοψε τη βουλγαρική επιδρομή μέχρι τις βόρειες περιοχές της Μακεδονίας γύρω από το Μοναστήρι, τη Γευγελή και τη Στρώμνιτσα.\nΕντωμεταξύ το 1909στην Αθήνα επικράτησε αναίμακτα το στρατιωτικό κίνημα του Γουδή και από την επαναστατημένη Κρήτη κάλεσε ως Παράκλητο τον Ελευθέριο Βενιζέλο. Οξυδερκής πολιτικός και διπλωμάτης ο Ελευθέριος Βενιζέλος θριάμβευσε στις εκλογές και σε σύντομο διάστημα κατέστησε ετοιμοπόλεμη την Ελλάδα. Καθιέρωσε φιλελεύθερο Σύνταγμα, ανασυνέταξε το ξεπερασμένο πολιτικό σύστημα, αναδιοργάνωσε εκ βάθρων και εξόπλισε τον Στρατό. Δημιούργησε ισχυρό στόλο και όρισε Αρχιστράτηγο τον Διάδοχο, που το όνομά του Κωνσταντίνος, εξέπεμπε ισχυρότατο εθνικό συμβολισμό. Οι δύο αυτοί ηγέτες ενέπνευσαν αυτοπεποίθηση, ενότητα και αυτοθυσία στον Λαό.\nΉταν η Ώρα η Καλή.\nΜετά από τέσσερα χρόνια, αντιδρώντας στην εθνοφυλεκτική πολιτική των Νεοτούρκων και διεκδικώντας τις οθωμανικές επαρχίες των Βαλκανίων, την Άνοιξη του 1912, η Βουλγαρία, η Σερβία και το Μαυροβούνιο συμμάχησαν και απεφάσισαν να πολεμήσουν την Οθωμανική Αυτοκρατορία. Τον Μάιο 1912 η Ελλάδα συμμάχησε μόνον µε τη Βουλγαρία. Οι δύο άλλες χώρες ήσαν ντε φάκτο σύμμαχοίµας. Στις 5 Οκτωβρίου 1912 οι σύμμαχοι κήρυξαν τον πόλεμο στην Οθωμανική Αυτοκρατορία από όλες τις πλευρές. Τότε οι Βαλκάνιοι σύμμαχοι και οι ξένοι επιτελείς -ακόμη και ορισμένοι Έλληνες- δεν πίστευαν ότι η Ελλάδα θα μπορούσε ποτέ να επιτύχει όσα, ωστόσο, επέτυχε. Οι ελληνικές δυνάμεις ήσαν τουλάχιστον τρεις φορές μικρότερες των βουλγαρικών και δυο φορές μικρότερες των σερβικών. Επί πλέον, για να προελάσουν στη Μακεδονία, έπρεπε να διασπάσουν τέσσερις ισχυρότατες οχυρές στενωπούς: το Σαραντάπορο, τα Στενά Ολύμπου-Πέτρας, την Καστανιά στο Βέρμιο και, προς Φλώρινα-Μοναστήρι, το Κλειδί (Κιλί Ντερβέν).Έπρεπε επίσης να διαβούν μεγάλα φυσικά εμπόδια όπως οι ποταμοί Αλιάκμων, Αξιός και Γαλλικός και ο απέραντος Βάλτος των Γιαννιτσών. Ταυτόχρονα στην Ήπειρο όφειλαν να κινηθούν σε ένα εξαιρετικά πυκνό ορεινό ανάγλυφο µε βαθιές χαράδρες και αλλεπάλληλες κλεισούρες, να διαβούν ορμητικούς μικρούς ποταμούς και προ πάντων να εκπορθήσουν το τρομερό οχυρό Μπιζάνι που όλοι θεωρούσαν απόρθητο.\nΟι Μαυροβούνιοι εισέβαλαν στο Κοσσυφοπέδιο και στη σημερινή Αλβανία όπου πολιόρκησαν τη Σκόδρα. Οι Βούλγαροι κατέλαβαν την Ανατολική Μακεδονία, μεγάλο μέρος της Κεντρικής Μακεδονίας μέχρι τα πρόθυρα της Θεσσαλονίκης, τις Σαράντα Εκκλησιές, την Αδριανούπολη και τη Θράκη και έφτασαν μέχρι έξω από την Κωνσταντινούπολη. Οι Σέρβοι, κατευθυνόμενοι νότια, κυρίευσαν τμήμα του Κοσσυφοπεδίου και το σημερινό κράτος των Σκοπίων αντιμετωπίζοντας ισχυρότατες δυνάμεις του Οθωμανικού Στρατού που, όμως, τελικά διέφυγαν στην 'Ήπειροµέσω Βίγλας-Κορυτσάς. Εισήλθαν στο κατακαημένο Μοναστήρι και διεξεδίκησαν τη Φλώρινα όπου μόλις τους πρόλαβε μια ίλη του Ελληνικού Ιππικού. Η Ελλάδα ενήργησε αποφασιστικά σε τρία ταυτοχρόνως Μέτωπα:\nΗ συμβολή του Ελληνικού Στόλου στις νίκες όλων των βαλκανικών συμμάχων υπήρξε καθοριστικής σημασίας. Τα ελληνικά πλοία δεν επέτρεψαν στους Οθωμανούς να μεταφέρουν δυνάμεις από τη Μικρά Ασία ούτε να βομβαρδίσουν παράκτιες στρατιωτικές δυνάμεις και πόλεις. Μόνον η Ελλάδα, από όλους τους συμμάχους, διέθετε ναυτική δύναμη.\nΤαυτόχρονα με την κήρυξη του πολέμου η Αθήνα κήρυξε την Ένωση της Κρήτης με την Ελλάδα και δέχθηκε τους Κρήτες βουλευτές στη Βουλή των Ελλήνων.\nΣτις18 ο Βότσης τορπιλλίζει το τουρκικό θωρηκτό «Φετχή Μπουλέντ» μέσα στο λιμάνι της Θεσσαλονίκης. Από τις 19 έως 20του μηνός διεξάγεται η αποφασιστική μάχη των Γιαννιτσών όπου ο Στρατός νικά και ανοίγει τον δρόμο προς Θεσσαλονίκη. Στις 26 Οκτωβρίου νύχτα, ανήμερα του πολιούχου Αγίου Δημητρίου, παραδίδεται η Θεσσαλονίκη, όπου την επομένη εισέρχεται ο Αρχιστράτηγος Κωνσταντίνος και στις 29 ο Βασιλεύς Γεώργιος Α', που ακολουθεί καταπόδι τον προελαύνοντα Στρατό του.\nΣτις2 Νοεμβρίου ο νικηφόρος Στόλος απελευθερώνει το Άγιον Όρος και την επομένη ο Κωνσταντίνος εξορμά από τη Θεσσαλονίκη προς Φλώρινα-Μοναστήρι. Στις 7απελευθερώνεται η Φλώρινα και στις 11 η Καστοριά. Εντωμεταξύ οι Σέρβοι προλαβαίνουν και μπαίνουν πρώτοι στο Μοναστήρι -τη μητρόπολη του ελληνισμού στην Άνω Μακεδονία.\nΣτις20 Νοεμβρίου 1912 Βουλγαρία, Σερβία και Μαυροβούνιο συνάπτουν ανακωχή με την Τουρκία. Η Ελλάδα -ολομόναχη πια- συνεχίζει τον Πόλεμο στην Ήπειρο και στο Αιγαίο, όπου κατάγει τις ακόλουθες νίκες.\nΤο Στρατιωτικό Ημερολόγιο καταγράφει μέρα προς μέρα την πορεία της νίκης. Στις6 Οκτωβρίου καταλαβαίνεται το οχυρό Γρίμποβο, στις 12 η Φιλιππιάδα και στις 21 η Πρέβεζα. Την επομένη εβδομάδα καταλαμβάνονταιµε εφ' όπλου λόγχη οι Κλεισούρες το Μέτσοβο και τα Πέντε Πηγάδια προς Γιάννενα. Τον Φεβρουάριο 1913 συγκεντρωμένος ο Στρατός υπό τον Κωνσταντίνο επιτυγχάνει τη στρατηγική καμπή. Στις 20, μετά από σκληρή αναμέτρηση μηνών, παίρνει το απόρθητο Μπιζάνι και στις 21 τα Ιωάννινα όπου παραδόθηκε άνευ όρων ο Τουρκικός Στρατός: 1.000 αξιωματικοί, 32.000 οπλίτες και 108 πυροβόλα. Τις επόμενες 4 μέρες απελευθερώνονται διαδοχικά η Κόνιτσα και οι Φιλιάτες. Στη Βόρειο Ήπειρο εντωμεταξύ από τον Δεκέμβριο 1912 μέχρι τις 5 Μαρτίου 1913απελευθερώνονται διαδοχικά η Κορυτσά, το Λεσκοβίκι, η Πρεμετή, η Κλεισούρα, το Δέλβινο, το Αργυρόκαστρο, οι Άγιοι Σαράντα και το Τεπελένι.\nΜέσα σε ένα μόνον μήνα ο Ελληνικός Στρατός απελευθέρωσε την υπόλοιπη Κεντρική Μακεδονία, όλη την Ανατολική Μακεδονία μαζί με τη Δοϊράνη,τη Στρώμνιτσα και το Μελένοικο καθώς επίσης στη Θράκη την Ξάνθη, την Κομοτηνή και την Αλεξανδρούπολη. Κινούμενος ακάθεκτος προς Βορράν, με τελική κατεύθυνση τη Σόφια, διέσπασε τα Στενά του ιστορικού Κλειδίου, ανήλθε την κοιλάδα της Στρώμνιτσας, εξεπόρθησε τα απρόσιτα Στενά της Κρέσνας εισήλθε στο υψίπεδο της Σόφιας και εκεί έδωσε την τελευταία νικηφόρα μάχη του, στο Σιμιτλή. Κατά την υποχώρησή του ο Βουλγαρικός Στρατός, πλαισιωμένος και από κομιτατζήδες, διέπραξε άγριες ωμότητες σε βάρος του αμάχου ελληνικού πληθυσμού.Μεταξύ άλλων πυρπόλησε τις Σέρρες και τη Νιγρίτα, εξετέλεσε πολλούς προύχοντες, έκαψε συθέμελα το Δοξάτο και σφαγίασε 3.000 αμάχους, λεηλάτησε το Σιδηρόκαστρο και έσφαξε τον Μητροπολίτη του Κωνσταντίνο κ.α.\nΑναρτήθηκε από ΘΕΟΔΩΡΟΣ στις 5:52:00 μ.μ. 0 σχόλια\nΕτικέτες Α ΒΑΛΚΑΝΙΚΟΣ ΠΟΛΕΜΟΣ, ΕΛΛΑΔΑ, ΕΛΛΗΝ.ΣΤΡΑΤΟΣ, B ΒΑΛΚΑΝΙΚΟΣ ΠΟΛΕΜΟΣ\nΚΑΤΣΙΜΗΤΡΟΣ ΧΑΡΑΛΑΜΠΟΣ: ΠΡΟΜΗΝΥΜΑΤΑ ΚΑΙ ΠΑΡΑΜΟΝΑΙ ΤΟΥ ΠΟΛΕΜΟΥ I\nΤον Μάρτιον 1939 επίμονοι φήμαι και διαδόσεις εκυκλοφόρουν εις το εξωτερικόν περί μελετωμένης καταλήψεως της Αλβανίας υπό της Ιταλίας.Τας φήμας ταύτας διέψευσεν επισήμως την 17 Μαρτίου 1939 Ιταλική ανακοίνωσις, χαράκτηρίσασα ταύτας ως κακοήθη ψεύδη σκοπούντα την διατάραξιν της Ειρήνης εν τη Αδριατική.\nΠαρά την επίσημον ταύτην διάψευσιν, η Ιταλία ως γνωστόν κατέλαβε βιαίως την Αλβανίαν την 6 Απριλίου 1939, εκμηδενίσασα την βραχείαν αντίστασιν του Αλβανικού Στρατού, του Βασιλέως Αχμέτ Ζώγου καταφυγόντος εις το Εξωτερικόν.\nΟ τότε Υπουργός των Εξωτερικών της Ιταλίας κόμης ΤΣΙΑΝΟ διεβεβαίωσεν επισήμως τους εν Ρώμη Πρεσβευτάς της Αγγλίας και Αμερικής ότι η κατάληψις της Αλβανίας γενομένη προς αποκατάστασιν της διασαλευθείσης τάξεως, θα είναι προσωρινή, ουδόλως δε σκέπτεται η Ιταλία να θίξη την ακεραιότητα και ανεξαρτησίαν της χώρας.\nΕν τω μεταξύ τα Ιταλικά στρατεύματα, επεκτείνοντα ραγδαίως την κατάληψιν της Αλβανίας, προσήγγιζον την Ελληνοαλβανικήν μεθόριον.\nΗ Ελληνική Κυβέρνησις, ανησυχήσασα μεγάλως εκ του σοβαρού τούτου γεγονότος και αγνοούσα τας προθέσεις των Ιταλικών Στρατευμάτων, απέστειλεν εσπευσμένως ενισχύσεις εις τήν VIII Μεραρχίαν Ηπείρου, ήτις εκάλυπτε την Ελληνοαλβανικήν μεθόριον από του όρους ΓΡΑΜΜΟΣ μέχρι της θαλάσσης (ΙΟΝΙΟΝ ΠΕΛΑΓΟΣ).\nΔιοικητής της VIII Μεραρχίας με έδραν τα ΙΩΑΝΝΙΝΑ ήτο και τότε ο γράφων τας γραμμάς ταύτας, όστις διήλθεν αγωνιώδεις ημέρας, διότι η υπό τα όπλα δύναμις αυτής ήτο ασήμαντος, η δε εν τη μεθορίω διατεθειμένη δύναμις Προκαλύψεως μηδαμινή σχεδόν, αποτελούσα μίαν αραχνοΰφαντον γραμμήν, άνευ της ελαχίστης κατά βάθος εφεδρείας.\nΑμυντική οργάνωοις τoυ τομέως της Μεραρχίας δεν υπήρχεν ουδέ η στοιχειώδης τοιαύτη, διότι η γείτων επικράτεια της Αλβανίας, εκρίνετο αμελητέος αντίπαλος εις ενδεχομένην ένοπλον σύγκρουσιν μετ' αυτής.\nΥπό τοιαύτας συνθήκας είναι εύκόλον να κατανοηθή η βαρεία ευθύνη του Διοικητού αυτής η οποία εβάρυνε τους ώμους αυτού, εν όψει ενδεχομένης προελάσεως εντός του ημετέρου εδάφους, την οποίαν δεν ηδύνατο να αντιμετωπίση ελλείψει επαρκών δυνάμεων. Η Μεραρχία, παρακολουθούσα αγρύπνως τας κινήσεις των Ιταλικών Στρατευμάτων εντός του Αλβανικού εδάφους δι' εμπίστων πρακτόρων αυτής, ήτο εις θέσιν ανά πάσαν στιγμήν να γνωρίζη που ευρίσκονται ταύτα και που κατευθύνονται.Και ου μόνον τούτο, αλλά και τας απωτέρας προθέσεις αυτών εγνώριζε και δη της Ανωτάτης Διοικήσεως αυτών, εκ των εκδοθεισών αυτής Διαταγών, των οποίων η κυρία έννοια και αι κατευθύνσεις περιήλθον εις γνώσιν της Μεραρχίας. Εξαίρετον δράσιν εσημείωσε τότε και προσέφερε πολυτίμους Εθνικάς υπηρεσίας, ομάς πρακτόρων υπό τον δραστήριον Διδάσκαλον του Παραμεθορίου Χωρίου ΜΟΛΥΒΔΟΣΚΕΠΑΣΤΟΣ (Δυτ. της συμβολής ΑΩΟΥ και ΣΑΡΑΝΤΑΠΟΡΟΥ) κ. ΓΚΑΤΣΟΠΟΥΛΟΝ ΣΤΑΥΡΟΝ, ήδη Διευθυντήν του Δημοτικού Σχολείου Κηφισσίας.\nΟ φιλόπατρις και ενθουσιώδης ούτος ανήρ, είχεν οργανώσει, εξ ιδίας αυτού πρωτοβουλίας και όλως ανιδιοτελώς, επίλεκτον ομάδα Πρακτόρων, ήτις, εισερχομένη λάθρα εις το Αλβανικόν έδαφος, συνέλεγεν ακριβείς και θετικάς πληροφορίας περί των κινήσεων και προθέσεων των Ιταλικών Στρατευμάτων, ας εγκαίρως μετεβίβαζεν εις την Μεραρχίαν, παρέχων ούτω μεγίστην συνδρομήν εις το έργον της.\nΟ φλογερός ούτος Πατριώτης, ο τιμών τον Διδασκαλικόν κλάδον, δεν εφείσθη ποτέ κόπων και μόχθων και δεν υπελόγισε ποτέ τους συναφείς κινδύνους αλλ' ειργάσθη πάντοτε με ένθερμον ζήλον ως αληθής Στρατιώτης της Πατρίδος.\nΚατά τας πρωινάς ώρας της 28ης Οκτωβρίου 1940 με προφανή κίνδυνον της ζωής του, επέτυχε να αποκόψη τας τηλεφωνικάς Γραμμάς των Ιταλικών Μονάδων, συντελέσας ούτω εις την επιβράδυνσιν της Ιταλικής εισβολής.\nΗ Μεραρχία εκτιμώσα το Πατριωτικόν του ανδρός έργον, επρότεινεν όπως τω απονεμηθή το «Μ ε τ ά λ λ ι ο ν ε ξ α ί ρ ε τ ω ν Π ρ ά ξ ε ω ν» διά τας προς την Πατρίδα εξαιρέτους υπηρεσίας του.\nΔεν γνωρίζω αν τούτο επραγματοποιήθη ή ού. Αλλ εν πάση περιπτώσει, ας έχη πάντοτε υπ' όψιν του ο φιλόπατρις ούτος άνήρ ότι:\n«Η ΕΥΓΝΩΜΟΣΥΝΗ ΤΗΣ ΠΑΤΡΙΔΟΣ ΕΙΝΑΙ Η ΩΡΑΙΟΤΕΡΗ ΑΜΟΙΒΗ ΤΟΥ ΘΝΗΤΟΥ ΑΝΘΡΩΠΟΥ».\nΤην Κυριακήν του Πάσχα (9 Απριλίου) τελουμένης της Ιεράς ακολουθίας της Δευτέρας Αναστάσεως εν τω Μητροπολιτικώ Ναώ των Ιωαννίνων, ένθα ευρίσκετο ο Διοικητής της Μεραρχίας μετά των αξιωματικών της Φρουράς, εκλήθη ούτος εσπευσμένως εις το τηλέφωνον υπό του Γενικού Επιτελείου του Στρατού.\nΗ αιφνίδια και εσπευσμένη αύτη αναχώρησις του Μεράρχου και των Αξιωματικών εκ του Ιερού Ναού, ενέβαλεν εις ζωηράς ανησυχίας τον πληθυσμόν της Πόλεως, όστις εγνώριζε την κρισιμότητα της καταστάσεως.\nΟ Διοικητής της Μεραρχίας συνδεθείς τηλεφωνικώς μετά του Γενικού Επιτελείου Στρατού έλαβε παρά του Υπαρχηγού αυτού, Υποστρατήγου ΠΛΑΤΗ Κ. την κάτωθι τηλεφωνικήν διαταγήν του Γεν. Επιτελείου :\n«Η Κυβέρνησις εν όψει ενδεχομένης εισβολής του Ιταλικού Στρατού εις το ημέτερον έδαφος, εξουσιοδοτεί τον Διοικητήν της Μεραρχίας να επιστρατεύση ταύτην και δίδει αυτώ την εντολήν να αποκρούση διά των όπλων πάσαν απόπειραν εισβολής.\nΗ επιστράτευσις της Μεραρχίας θα ενεργηθή μόνον εν περιπτώσει επιθέσεως σοβαρών Ιταλικών δυνάμεων κατά της μεθορίου, ουχί δε εκ μεμονωμένων επεισοδίων, άτινα δυνατόν να λάβωσι χώραν επί της μεθορίου μεταξύ Ημετέρων και Ιταλικών Φυλακείων, άτινα πάντως δέον να αποφευχθώσιν απολύτως, διότι ύψιστα εθνικά συμφέροντα επιβάλλουσι τούτο.\nΟ Βασιλεύς και η Κυβέρνησις βασίζονται μετ' απολύτου εμπιστοσύνης εις την λελογισμένην και προσήκουσαν ενέργειαν του Διοικητού της Μεραρχίας κατά την προκειμένην σοβαράν περίπτωσιν.\n«Τονίζεται και αύθις ότι η επιστράτευσις της Μεραρχίας θα πραγματοποιηθή μόνον εν περιπτώσει πραγματικής και απολύτου ανάγκης και ότι μεμονωμένα μεθοριακά επεισόδια δεν δικαιολογούσι ταύτην, τα δε τυχόν δημιουργούμενα να διευθετηθώσιν ειρηνικώς και κατά τον μάλλον ενδεδειγμένον συνετόν τρόπον»\nΤοιαύτη ήτο η λίαν σοβαρά εντολή, ήτις εδίδετο εις την Μεραρχίαν από τηλεφώνου και υπό τύπον μάλλον οδηγιών εκ μέρους του Γενικού Επιτελείου Στρατού διά του Υπαρχηγού αυτού, χωρίς να επακολουθήση μεταγενεστέρως έγγραφος διαταγή, επικυρούσα την ανωτέρω τηλεφωνικώς δοθείσαν εντολήν.\nΚαι ήτο αναγκαία η έκδοσις της επικυρωτικής ταύτης διαταγής προς καθορισμόν και καταμερισμόν των ευθυνών, υποχρεώσεων και δικαιωμάτων του τε εκδίδοντος την διαταγήν και του λαμβάνοντος ταύτην υπευθύνου εκτελεστού.\nΚαί ταύτα μεν όσον άφορα το τυπικόν μέρος τών οδηγιών τούτων αίτινες διά την Μεραρχίαν άπετέλουν σαφή και κατηγόρηματικήν έντολήν σοβαρωτάτης σημασίας.\nΑλλά και εν τη ουσία και τω πνεύματι, αι οδηγίαι αύται εδέσμευον την πρωτοβουλίαν του Διοικητού της Μεραρχίας και ουδόλως διηυκόλυνον το έργον αυτού, ιδία όσον αφορά την δοθείσαν εξουσιοδότησιν της επιστρατεύσεως.\nΔιότι τίθεται σαφώς ο όρος και τονίζεται τούτο κατ' επανάληψιν, ότι μόνον εν περιπτώσει επιθέσεως κατά της μεθορίου σοβαρών Ιταλικών δυνάμεων θα επιστρατευθή η Μεραρχία, ουχί δε εκ μεμονωμένων μεθοριακών επεισοδίων.\nΑλλ' εν τοιαύτη περιπτώσει αι Ιταλικαί δυνάμεις, αίτινες ήσαν παρατεταγμέναι έναντι της μεθορίου πλήρως εφωδιασμέναι με τα σύγχρονα ταχυκίνητα μέσα, υπερέχουσαι συντριπτικώς της ολιγαρίθμου ημετέρας προκαλυπτικής δυνάμεως, ήδύναντο, επιτιθέμενοι αίφνιδιαστικώς και ανατρέπουσαι ευχερώς ταύτην, να εισχωρήσωσι βαθέως εις την περιοχήν της Μεραρχίας, εις διάστημα ολίγων μόνον ωρών, οπότε ήτο αδύνατος η πραγματοποίησις της επιστρατεύσεως.\nΣυνεπώς η δοθείσα εξουσιοδότησις εις τον Διοικητήν της Μεραρχίας υπό του Γεν. Επιτελείου δεν ανταπεκρίνετο εις τας περιστάσεις και την πραγματικήν κατάστασιν και παρέμενε γράμμα κενόν.\nΠαρέμενεν όμως σαφής και κατηγορηματική η εντολή η δοθείσα αυτώ, όπως αποκρούση δ ι ά των όπλων πάσαν απόπειραν εισβολής του Ιταλικού Στρατού εις το η μ έ τ ε ρ ο ν έδαφος.\nΚαι είναι ευνόητον πόσας και ποίας βαρυτάτας ευθύνας εδημιούργει η εντολή αύτη εις τον Διοικητήν της Μεραρχίας, όστις όμως δεν είχε τα μέσα ίνα εκπλήρωση την αποστολήν του. (Επόμενο)\nΑναρτήθηκε από ΘΕΟΔΩΡΟΣ στις 11:13:00 π.μ. 0 σχόλια\nΕτικέτες Β.Π.Π, ΕΛΛΑΔΑ, ΕΛΛΗΝ.ΣΤΡΑΤΟΣ\nΥποστρατηγος Γ. Μπάκος\nΤί θάλεγε ο στρατηγός Μπάκος, εάν δεν εκρεουργείτο υπό των κομμουνιστών και παρουσιάζετο προ του δικαστηρίου της πατρίδος του. Φωνογραφώ τας σκέψεις του, όπως πολλές φορές τις άκουσα, σαν μια υποχρέωσι προς την μνήμην του.\n«Εγκατελείφθημεν από τους υπευθύνους, τους οποίους ο Ελληνικός λαός, η πατρίς και αι σκληραί του Έθνους δοκιμασίαι, έθεσαν εις υποχρέωσιν θέσεως και τιμής, όπως αναλάβωσι τας επιβαλλομένας ευθύνας. Ο μόνος συνδετικός κρίκος μεταξύ εκείνων, που δεν ανελάμβανον τας ευθύνας των και εκείνων που εγκατελείποντο, ήτο μια ψυχρή διαταγή, που η απουσία των υπευθύνων καθίστα ακόμη σκληρότερη και που θα μπορούσε να μεταφρασθή: Πεθάνετε όλοι σας, διαλυθήτε. Αυτό επιβάλλει η τιμή της Ελλάδος έναντι των συμμάχων μας. Δεν υπάρχει τιμή διά το στράτευμα, εξεταζόμενον εν αντιπαραβολή προς την τιμήν της Ελλάδος. Αυτό ετονίσθη. Αλλά και δεν υπάρχει μεγαλυτέρα σοφιστεία από αυτήν την εξαγγελίαν και μόνον εις στόμα αρνουμένων τας ευθύνας των. εις τας σκληροτέρας στιγμάς του Έθνους, δύναται να εύρη θέσιν. Ένας στρατός δεν αποτελεί κάτι το νεκρόν, το ψυχρόν, το ασυγκίνητον. Ο στρατός υφίσταται τοιαύτας ψυχολογικάς επιδράσεις, τας οποίας μόνον ψυχικαί πάλιν ανατάσεις, μόνον παραδείγματα θυσίας, αυτοθυσίας και συμμετοχής εις τον πόνον και τας αγωνίας του δύναται προς στιγμήν να δαμάση, να σταματήση και να μετατρέψη ακόμη, αν υπάρχη συνέχεια.\nΚανένας χείμαρρος, κανένας καταρράκτης δεν εσταμάτησε από θαυματοποιόν, θεώμενον μακρόθεν και με μόνην την εντολήν «στάσου». Αλλά αντίθετα, υπάρχουν άπειρα παραδείγματα μικρών και μεγάλων μονάδων, όπου οι ηγήτορες καθίσταντο θαυματοποιοί, εις τας σκληροτέρας δοκιμασίας των μονάδων αυτών και τον θάνατον μετέτρεπον εις ανάστασιν ζωής, είτε δια αυτού τούτου του συνολικού θανάτου, καθιστώντος αθάνατον το μεγαλούργημα, είτε διά της αναστάσεως εις το απόλυτον της εφεδρικής εκείνης δυνάμεως, της οποίας το βάθος και συνεπώς εν εκδηλώσει το ύψος ανέρχεται δυσθεώρητα και η άνοδος αποκτά την επωνυμίαν «θαύματα». Και το θαύμα των θαυματοποιών ήτο απλούστατον. Δυνατόν και επιβεβλημένον για τον καθένα. «Το θαύμα ονομάζεται παρουσία του υπευθύνου ηγήτορος». Παλαιά και νεώτερα στρατεύματα παρέτειναν την πείναν των και την δίψαν των εις εκπληκτικά όρια αντοχής, διότι πεινούσαν μαζί τους και διψούσαν οι ηγήτορες των. Έλληνος μεγάλου αρχηγού ήτο η χειρονομία «να χύση το νερό. που τούφεραν να πιη, αφού δεν αρκούσε για τους στρατιώτας του». Τα θαύματα είνε απλά, αλλά παρουσιάζουν την ψυχικήν, πνευματικήν καί σωματικήν συμμετοχήν. Εγκατελείφθημεν από όλους. Και από εκείνην την στιγμήν υπήρξαμεν ανεξάρτητοι και επωμίσθημεν τας ευθύνας εκείνων, οι οποίοι τας ηρνήθησαν.\nΚατέστημεν κατ' ανάγκην και Κυβέρνησις αφού ο Βασιλεύς, σύμφωνα με το Πολίτευμα, είνε ανεύθυνος. Ο Βασιλεύς ηθικώς υπεύθυνος κατά την κατάρρευσιν του Έθνους, έδωκε την κατεύθυνσιν «Πολεμήσατε».\nΠώς η Κυβέρνησις Κορυζή εσημείωσε την παρουσίαν της εις την εντολήν ταύτην; Πώς ο υπουργός των Στρατιωτικών Παπαδήμας Ν. εσημείωσε την υποχρέωσίν του; Πώς ο Αρχιστράτηγος Παπάγος υλοποίησε την εντολήν του Αρχιστρατήγου των ενόπλων δυνάμεων Βασιλέως; Πώς το επιτελείον του Στρατηγείου επολλαπλασίασε, ως φυσικός πολλαπλασιαστής, την δυναμικότητα του Αρχιστρατήγου; Πώς ο διοικητής της Στρατιάς Πιτσίκας I. εξεδήλωσε την επέμβασίν του; Πώς αντέδρασε ο στρατευόμενος λαός, οι στρατιώται μας; Το μέτωπον;\n—Ο Πρόεδρος της Κυβερνήσεως ηυτοκτόνησε, παρουσιάσας εις τους μαχομένους στρατιώτας την γνώμην του ως υπευθύνου ηγέτου. Κρίμα, που δεν ήλθε να αυτοκτονήσωμε μαζί. Θα υπήρχον πολλοί, που θα αυτοκτονούσαν μαζί μας, όταν έβλεπον τον Κυβερνήτην.—Ο υπουργός των Στρατιωτικών Παπαδήμας Ν. διέταξε την διάλυσιν των μετόπισθεν από της 16ης Απριλίου, δόσας και ούτος εμπράκτως την γνώμην του, χωρίς όμως συγχρόνως να αυτοκτονήση, ουδέ να διακινδυνεύση εις μίαν επίσκεψιν εις το μέτωπον, δια να δείξη κάποιαν συμπόνιαν ή άλληλεγγύην προς τα τέκνα της πατρίδος, προς τους στρατιώτας, χάρις εις τους οποίους έφερε τον υπερήφανον τίτλον: «Υπουργός επί των Στρατιωτικών».\n—Ο Αρχιστράτηγος Παπάγος, διατάσσων παράκαιρον ανακωχήν εις τον τομέα των οχυρών και προβιβάζων εις θέσεις, φυγάδας του μετώπου τούτου, ωθών εις ανάληψιν ευθυνών από τα κατώτερα όργανα αφανώς, διατάσσων «σκοτωθήτε» εκ του εμφανούς διά διαταγών, απουσιάζων του πόνου εκείνων, των οποίων έφερε τον τιμητικώτερον δι' ένα στρατιώτην τίτλον «Αρχιστράτηγος» και απουσιάσας και από το κύκνειον του θανάτου άσμα του.\n—Ο πολλαπλασιαστής του, το έπιτελείον του, επολλαπλασίαζε την καταφαινομένην γνώμην του, προσκαλούν τους υφισταμένους ηγέτας (Πιτσίκαν I.) να διατυπώσουν εντονώτερα τηλεγραφήματα επί της καταστάσεως και αφήνων εις τούτους την ανεπίσημον εντύπωσιν, ότι δέον να αναλάβουν την ευθύνην της ανακωχής. Ο τότε συνταγματάρχης Κιτριλάκης ετηλεφώνησε συγκεκριμένως εις τον συνταγματάρχην Μπαλοδήμον της Στρατιάς να προβή η Στρατιά εις ανακωχήν, προσθέτων όχι τούτο είνε τη εγκρίσει του παρισταμένου και ακούοντος Αρχηγού του Επιτελείου του Γεν. Στρατηγείου Μελισσινού, αλλά και του Αρχιστρατήγου. Ο κ. Μπαλοδήμος ηρνήθη, ζητήσας ηριθμημένην διαταγήν.\n—Ο στρατηγός Πιτσίκας δι' όλης της στάσεως και διά των τηλεφωνημάτων «αντιστήτε λίγο ακόμη και η Κυβέρνησις θα λάβη την απόφασιν της», έδωσε την ιθύνουσαν γνώμην του. Και εζήτησε ακόμη από έναν εθελοντήν στρατιώτην του, αλλά και πολιτικών, τον κ. Κανελλόπουλον, ως νομομαθή, να διατυπώση τους καλυτέρους όρους της προς τους Γερμανούς ανακωχής, πράγμα που δεν συνεζητήθη από τον στρατηγόν Τσολάκογλου.\n— Και οι στρατιώται; Το μέτωπον; Δημοψήφισμα έντονον δια της φράσεως: «Μας παραδίδετε αιχμαλώτους, σώσατε μας». Το πάσχον και στρατευόμενον Έθνος, ο λαός, εκ του οποίου εκπορρέουν άπασαι αι άλλαι δυνάμεις, εψήφισε απήτησε την ανακωχήν.\nΚαι αφού άπαντες απουσίαζον, αφού άπαντες υπήρξαν αρνηταί των ευθυνών των, ανελάβομεν ημείς τας επιβεβλημένας ευθύνας, και ως κυβερνήται και ως ηγέται, διότι ήμεθα παρόντες και δεν ηθέλαμεν να εγκαταλείψωμε τους στρατιώτας μας. Με μίαν όμως διαφοράν. Επεβάλλομεν εις τον εαυτόν μας, ως στρατιωτικοί ηγέται, την υποχρέωσιν τιμής, ην επέβαλλε η τοιαύτη θέσις και αποστολή μας».Εδώσαμεν ως στρατός την μεγαλυτέραν δυνατήν αντίστασιν κατά του διμετώπου εχθρού. Εκείνην, που επιβάλλεται, εκείνην, που ορίζει ο κανονισμός, εκείνην, που ώριζε η τιμή και η συνολική του Έθνους θέλησις, εκείνην, που επέβαλε το ΟΧΙ και η θέσις του ν ι κ η τ ο ύ, έ ν α ν τ ι τ ω ν η τ τ η μ έ ν ω ν Ι τ α λ ώ ν. Οι μαχηταί του μετώπου εις την πάροδον του χρόνου δύνανται να το μαρτυρήσουν εν ψυχρώ πλέον όρκω, όρκω τιμής. Και όταν το παν εχάθη, τότε υποκατεστήσαμεν τους αρνητάς και τους απόντας και ανελάβομεν τας ευθύνας εκείνων και εσώσαμε τους στρατιώτας μας από την αιχμαλωσίαν, από την δουλείαν, από την εξαθλίωσιν, ψυχικήν και σωματικήν, αυτών και των οικογενειών των. Και πιο πολύ ακόμη, εδώσαμε τους στρατιώτας του μέλλοντος, εξησφαλίσαμε την συνέχειαν της εντολής «συνεχίσατε, τον αγώνα», την εθνικήν αντίστασιν, τον εξωτερικόν κατά του εχθρού αγώνα, τον οποίον οι υπεύθυνοι ούτε προείδον, ούτε προπαρεσκεύασαν. Εξησφαλίσαμεν μίαν ανακωχήν. Δεν ανήκεν εις ημάς να προβλέψωμεν, ότι οι αντίπαλοι μας «θα υπερέβαινον εις ατιμίαν τους ατίμους εαυτούς των» και θα επρόδιδον την υπογραφήν των. Και όμως, δεν προέβησαν και εις την συνολικήν αιχμαλωσίαν των στρατιωτών μας. Ιδού το κέρδος, ιδού η ωφέλεια της πολεμικής ενεργείας μας. Και ακόμη, είχαμε νικηθή και παρουσιάσθημεν ως νικηταί του ενός των αξονοφόρων. Ιδού η ηθική, η τεραστία του Έθνους ωφέλεια, η οποία και τώρα είνε εκμεταλλευτή.\nΚαι καταλήγω: Ως στρατιώται εκάμαμε το καθήκον μας εις το απόλυτον. Ως κυβερνήται του μετώπου επετύχομεν το καλύτερον. Δεν ανήκει εις τους αρνητάς να κρίνουν τας πράξεις μας. Η ιστορία θα μας δικαιώση, διότι το καθήκον εις ένα Έθνος δεν είνε μονομερές, είνε συνολικόν. Τίποτε δεν επιτυγχάνεται διά της αρνήσεως, αλλά διά της θέσεως. Και η θέσις, η πράξις, η ανάληψις ευθύνης δεν είνε δυνατόν ποτέ να τεθή εις σχέδια, προς εκάστοτε εφαρμογήν. Η πραγματικότης και μόνον αύτη αποτελεί τον παράγοντα δι' απόφασιν. Εις την θέσιν, την στυγνήν πραγματικότητα, εθυσιάσαμεν ό,τι οι άλλοι ονομάζουν «τιμήν του στρατιώτου». Αλλά υπεράνω της τιμής του στρατιώτου υφίσταται η υποχρέωσις του ηγέτου και υπεράνω αμφοτέρων «η σωτηρία του Έθνους». Ετηρήθησαν εις το ακέραιον. Η ιστορία ας κρίνη και ας καταμερίση ευθύνας, αλλά τονίζω, «δεν υπάρχουν γεγονότα αντιγράφοντα άλληλα», υπάρχουν αποφάσεις μετατρέπουσαι τα γεγονότα εις ωφέλειαν ή ζημίαν και ο πόλεμος είνε σειρά τοιούτων γεγονότων και αποφάσεων. Η απόφασίς μας δεν εζημίωσε, αλλά ωφέλησε το Έθνος. Και τούτο ουδείς εχέφρων άνθρωπος δύναται να το αμφισβήτηση. Αι ύβρεις ή αι καταδίκαι μας υπό οιουδήποτε, απετέλουν τρόπον ενεργείας πολεμικής, έστω ότι επεβάλλοντο παρά την λύπην την ατομικήν και πιθανήν σύγχυσιν διά τους εκπληρώσαντας εις το ακέραιον τας ευθύνας των, έναντι εκείνων, οίτινες τας ηρνήθησαν. Αλλά και η πάροδος του χρόνου επιβάλλει και την αποκατάστασιν, αποκατάστασιν, η οποία και αυτή θα αποδείξη την πραγματικότητα, θα παρουσίαση την αλήθειαν. Και η αλήθεια είνε: «Επράξαμεν το καθήκον μας έναντι του εντολοδόχου Έθνους, έναντι των στρατιωτών μας εις το ακέραιον. Υπήρξαμεν και εμείναμεν νικηταί. Υψώθημεν υπεράνω της ατομικής μας τιμής και εστραγγίσαμεν μέχρι της τελευταίας τρυγός το ποτήρι του πόνου και της αγωνίας μαζί με τους στρατιώτας μας. τους οποίους ωδηγήσαμεν εις τον θάνατον, αλλά και την ζωήν. Μένει ακόμη ένα στυγνόν ερώτημα: Διατί παρελάβατε Κυβερνήται και εκτός μετώπου; Θα ηδυνάμην να απαντήσω: Διότι απουσίαζε η πολιτική ηγεσία, διότι αύτη ηρνήθη τας ευθύνας της ή διότι ίσως ενόμιζε ότι τούτο αποτελεί την καλυτέραν πολιτικήν στρατηγικήν. Ήτο άλλως τε διεθνής η τακτική αυτή. Θα ηδυνάμην να προσθέσω: Η απουσία της πολιτικής ηγεσίας μας ώθησεν εις τον Γολγοθάν των ευθυνών να περισώσωμεν, να βοήθήσωμεν όσο μπορούσαμε τους στρατιώτας μας. Όταν αυτή παρουσιάσθη, κατεθέσαμεν τον σταυρόν. Αλλά απαντώ ειλικρινώς: Ίσως διεπράξαμεν ένα σφάλμα.\nΤο μέγεθος τούτου, σεις κρίνατε το. Κρίνατε το όμως με την ψυχράν λογικήν και με μόνον σκοπόν: «Να αποβή η κρίσις σας καταδικαστική ή αθωωτική, ως ιστορικόν παράδειγμα δι' οιονδήποτε μέλλον.\nΑλλά εις το σφάλμα επεστράτευσα όλην την ενεργητικότητα μου και την αγάπην μου διά το στράτευμα. Έσωσα τον στρατόν από την οδύνην και την καταδίκην των στρατοπέδων αιχμαλωσίας, έσωσα τους αναπήρους. Εξέδωσα απόρρητον διαταγήν, όπως οι ταμίαι καταβάλουν τας αποδοχάς εις τας οικογενείας των εις την Μ. Ανατολήν ή τα ανταρτικά σώματα αναχωρούντων αξιωματικών. Την παραμονήν της παραιτήσεως μου από της θέσεως του υπουργού Εθνικής Αμύνης, εκάλεσα όλους τους αξιωματικούς εις την αίθουσαν συνεδριάσεως της Βουλής και αφού τους επεσήμανα τον κομμουνιστικόν κίνδυνον, τους εξώρκισα να οργανωθώμεν να τον αντιμετωπίσωμεν όλοι μαζί. Εγώ δυστυχώς είμαι ουσιαστικώς αιχμάλωτος των Γερμανών. Όσοι όμως μπορούν πρέπει να σπεύσουν εκεί όπου η Πατρίς μας αγωνίζεται εις τα βουνά ή την Μ. Ανατολήν».\nΗ π ρ ο φ η τ ε ί α α π ο κ α τ α σ τ ά σ ε ω ς ε γ έ ν ε τ ο α φ ο ύ ο ι δ ι α τ ε λ έ σ α ν τ ε ς υ π ο υ ρ γ ο ί ε π ί κ α τ ο χ ή ς π ρ ο ή χ θ η σ α ν ε ι ς α ν τ ι σ τ ρ α τ ή γ ο υ ς υ π' α υ τ ο ύ τ ο ύ τ ο υ τ ο υ κ αι τ η γ ό ρ ο υ α ρ χ ι σ τ ρ α τ ή γ ο υ Π α π ά γ ο υ ό τ α ν π α ρ έ λ α β ε ω ς υ π ε ύ θ υ ν ο ς Κ υ β ε ρ ν ή τ η ς-\nΕτικέτες 1941, ΑΠΟΜΝΗΜΟΝΕΥΜΑΤΑ, Β.Π.Π, ΕΛΛΑΔΑ\nΑναρτήθηκε από ΘΕΟΔΩΡΟΣ στις 9:05:00 μ.μ. 0 σχόλια\nΣΤΑΘΗΣ ΝΕΛΛΟΠΟΥΛΟΣ:ΠΑΠΑΓΟΣ, Ο ΚΥΡΙΟΣ "ΜΟΧΛΟΣ"ΑΝΑΤΡΟΠΗΣ ΤΟΥ ΒΡΕΤΤΑΝΙΚΟΥ STATUS ΣΤΗ ΧΩΡΑ ΜΑΣ\nΜία δυσμενή επίπτωση που είχε η Ιταλική επίθεση στην Ελλάδα για το Βρεττανικό σενάριο (εκ των πραγμάτων όμως μη απευκτέα),ήταν η συγκέντρωση του συνόλου των στρατιωτικών δυνάμεών μας στο Αλβανικό μέτωπο!\nΤο σχεδόν ανύπαρκτο δίκτυο συγκοινωνιών σε συνδυασμό με το κακοτράχαλο του εδάφους και τις άγριες καιρικές συνθήκες της περιόδου, τις αγκίστρωσαν εκεί, δεδομένου μάλιστα και των περιορισμένων μέσων μεταφοράς του στρατού μας («μουλαροκίνητος» στο σύνολο του). Η περίπτωση μετακινήσεως δυνάμεων, υπό την έννοια βεβαίως μιας ευρείας, στρατηγικής αναδιάταξης έπρεπε να σχεδιασθεί και εκτελεσθεί έγκαιρα! (1) Την κατάσταση αυτή δέσμευσης των δυνάμεών μας εκεί, στη κρίσιμη περίοδο του Μαρτίου, θα επιβαρύνει η εαρινή επίθεση του Μουσολίνι στις 9 Μαρτίου 1941, που θα διαρκέσει μέχρι τις 25 του ίδιου μήνα (2). Τη μέρα δηλ. που θα προσχωρεί , ως Βρεττανική «αντικίνηση», η Γιουγκοσλαβία στον Άξονα! Ήταν ένα ισχυρό, στρατιωτικό επιχείρημα για τη συγκράτηση των εκεί δυνάμεων μας (3), καθ΄ον χρόνο αφικνούνται (από 7 Μαρτίου 1941) οι Βρεττανικές ενισχύσεις, στη βάση της συμφωνίας (4) για άμυνα στη γραμμή Ολύμπου–Βερμίου, σε συντονισμό με τις προς τούτο συμφωνηθείσες Ελληνικές δυνάμεις (12η και 20η Μεραρχίες)!!\nΟ Παπάγος όμως κωλυσιεργεί για την έκδοση διαταγής μεταφοράς των Δυνάμεων μας, παρά τη συμφωνία!! Στο «έργο» του θα τον συνδράμει και ο Μητροπολίτης Ιωαννίνων Σπυρίδων, που περιέρχεται τις μονάδες και προτρέπει τους Αξιωματικούς να μην υπακούσουν σε διαταγή σύμπτυξης της νικηφόρας Στρατιάς Ηπείρου (Ο Σπυρίδων θα γίνει αργότερα, επί Αμερικανοκρατίας, Αρχιεπίσκοπος)!\nΣχεδόν αλλόφρονες οι στρατηγοί, που θα αντιμετωπίσουν τη γερμανική «σφύρα», Κωττούλας (Τμ. Στρ. Κεντρ. Μακεδονίας, ΤΣΚΜ) και Μπακόπουλος (Τμ. Στρ. Ανατ. Μακεδονίας, ΤΣΑΜ), του ζητούν να κάνει επιτέλους κάτι! Ή να τους ενισχύσει ή να τους μεταφέρει στη, συμφωνηθείσα με τους Βρεττανούς, γραμμή άμυνας (Βέρμιο για μας). Τον βεβαιώνει μάλιστα ο Μπακόπουλος ότι προλαβαίνει, ως ο πιο απομακρυσμένος απ΄ την υπόψη γραμμή άμυνας.\nΟι «κωλυσιεργίες» όμως έχουν ένα τέλος! Στη στρατιωτική σύσκεψη της 26 Μαρτίου 1941 στην Αθήνα, ο προεδρεύων Παπάγος πιέζεται ανοικτά από Κωττούλα και Μπακόπουλο, παρουσία του στρατηγού Ουίλσον, Διοικητή των Βρεττανικών δυνάμεων ενισχύσεως, για την έκδοση διαταγής μεταφοράς των δυνάμεών τους και συνένωσής τους, για από κοινού άμυνα με τους Βρετανούς (στην υπόψη γραμμή). Ο Παπάγος δείχνει να υποχωρεί και ζητάει να ενημερώσει τον, σε παρακείμενο χώρο, Γεώργιο.\nΕπιστρέφει όμως σύντομα (;) για να ανακοινώσει στους κατάπληκτους στρατηγούς … ότι επίκειται πραξικόπημα στη Γιουγκοσλαβία! Επομένως, τα περί μεταφοράς δυνάμεων και τα «ρέστα» «πάνε περίπατο»! «Άπαντες στις θέσεις όπου βρίσκεσθε». Επέρχεται η Χιτλερική λαίλαπα! Στις 27 Μαρτίου 1941, την επομένη δηλαδή, εκδηλώνεται πράγματι το πραξικόπημα Σίμοβιτς (5). Αμέσως ο «πατριώτης» αυτός, καταγγέλλει τη Συνθήκη εισδοχής της χώρας του στον Άξονα, κάνοντας ό,τι μπορεί για να εφελκύσει αυτόματα τη Γερμανική επίθεση σ΄ αυτήν!\nΠαύλος και Τσβέτκοβιτς εγκαταλείπουν το «σκάφος» και ο πρώτος φιλοξενείται στην Ελλάδα! (6)\nΈνας απόλυτος Αμερικανικός αιφνιδιασμός, που εξαγριώνει το Χίτλερ (7) και «παγώνει» τους Βρεττανούς με το Γεώργιό τους !\nΗ απόφαση του Χίτλερ για ταυτόχρονη, ακαριαία και συντριπτική επίθεση σε Ελλάδα και Γιουγκοσλαβία είναι γεγονός πλέον, που ακινητοποιεί της δυνάμεις μας!Η Δυτική Μακεδονία (Κοιλάδα Αλιάκμονα, Υψιπ. Κοζάνης) σε λίγο θα βρίσκεται στο έλεος των δυνάμεων μιας σιδηρόφρακτης, Γερμανικής στρατιάς, που διαλύει εντός 24ωρου τη Γιουγκοσλαβική άμυνα (7 Απριλίου 1941).\nΚοντολογίς, οι δυνάμεις αυτές θα περάσουν από ώρα σε ώρα, απ΄ τις «πλάτες» των αμυνομένων δυνάμεών μας, στο Βέρμιο. Προ αυτής της άμεσης απειλής διαχωρισμού των δυνάμεών μας, ο Παπάγος διατάσσει στις 7 Απριλίου 1941 επίθεση στο κέντρο της Ιταλικής διατάξεως (!), ώστε κάθε ιδέα εξεύρεσης διαθέσιμων δυνάμεων (μη εμπεπλεγμένων) την κρίσιμη αυτή ώρα, να εκλείψει…. Φοβερό ε;!!! Απ’ την άλλη πλευρά, στο Μπέλες, το ΤΣΑΜ με τις ισχνές δυνάμεις του να σφυροκοπούνται ανηλεώς από το πρωί της 6 Απριλίου 1941, αναμένει το «μοιραίο», με τη διαταγή του Παπάγου της 8 Απριλίου (!) για άμυνα… μέχρις εσχάτων επί της τοποθεσίας(!) και σε αδυναμία συνέχισης του αγώνα συνθηκολόγηση με κατάθεση των όπλων επί τόπου (!!) Τι αποκαλυπτική διαταγή κι αυτή! Ούτε διμοιρία να μη διαρρεύσει, για κατά βούληση αγώνα στα βουνά της πατρίδας μας … (μπας και δυσκολευτεί στο έργο του ο κατακτητής…). Στις 9 Απριλίου 1941, το ΤΣΑΜ πράγματι συνθηκολογεί κατά τα διαταχθέντα\n…!Εν τω μεταξύ όμως οι Βρεττανικές δυνάμεις συμπτύσσονται κανονικά (!) με αγώνα επιβραδύνσεως από το ύψος του Αμυνταίου, ενώ μέσα στα πόδια τους γίνεται ένα φοβερό\n«αλαλούμ», μετακινουμένων ελληνικών μονάδων, «αποκοπεισών» στο Βέρμιο, προς Μέτσοβο, για να συνενωθούν εκεί με τις συμπτυσσόμενες δυνάμεις του Τ.Σ.Δ.Μ (Τσολάκογλου). Στο «πανηγύρι» αυτό της «ξεφτίλας», η Κεντρική Διοίκηση (ΓΕΣ) απουσιάζει… λόγω διακοπής των επικοινωνιών της με τους σχηματισμούς της! Καμία όμως έγκαιρη ενέργεια δεν σημειώνεται από μέρους της για την αποκατάστασή τους, ως όφειλε!!\nΕίμαστε λοιπόν εμπρός σε μία προδοσία (8), καλυπτόμενης απ΄ τον «κουρνιαχτό» μιας άνευ προηγουμένου «αναμπουμπούλας» των δυνάμεών μας στο χώρο, όπου οι Βρεττανικές δυνάμεις ενισχύσεως δίνουν σκληρό, επιβραδυντικό αγώνα!\nΕκεί βέβαια που η «τρίχα σηκώνεται κάγκελο» είναι, όταν «ακούς»¨ τον Αρχιστράτηγό σου, να προτρέπει το σύμμαχο Διοικητή (Ουίλσον), κάπου στη Λαμία (16 Απριλίου 1941), «να τα\nμαζεύει και να του δίνει το γρηγορότερο», καθ’ ην στιγμήν ο τελευταίος, ο ξένος, του ζητάει συντονισμό δράσης με τις ελληνικές δυνάμεις, για να κρατήσει, όσο γίνεται περισσότερο (9).\nΦοβερό αλλά εξόχως αποκαλυπτικό για το ρόλο του Αρχιστρατήγου μας!\nΤελικά η Ελλάδα «έπεσε» ολόκληρη! Το Βρεττανικό σενάριο κατέρρευσε, επιτρέποντας την ακώλυτη εφαρμογή του Αμερικάνικου,… δια του Γερμανικού ολετήρα!\nΥΠΟΣΗΜΕΙΩΣΕΙΣ (10ου κεφαλαίου)\n(1) Μια τέτοια σοβαρή σχεδίαση δε θα βγει ποτέ από τα συρτάρια του ΓΕΣ, αν υπήρξε…\n(2) Στις 6 Δεκεμβρίου 1940, οι Ιταλοί (πρέσβης Αλφιέρι)ζητούν από τον Ρίμπεντροπ να κινήσει τις Γερμανικές δυνάμεις νοτίως του Δούναβη, για τη συγκράτηση των δυνάμεών μας στη Μακεδονία, ενόψει της εαρινής επίθεσης που ετοιμάζεται. Ο Ρίμπεντροπ αρνείται προσδοκώντας μια διευθέτηση του Αλβανικού, με μεσολάβηση της Γερμανίας, επ’ ωφελεία\nφυσικά του μεγάλου σχεδίου (Βαρβαρόσα). Στις 8 Δεκεμβρίου 1940, ο Χίτλερ ζητάει συνάντηση με το Μουσολίνι! Ο τελευταίος αρνείται… Ο Χίτλερ αντιλαμβάνεται καθαρά πού το πάει ο … συνέταιρός του και στις 13 Δεκεμβρίου 1940 εκδίδει προκ. διαταγή για κατάληψη του Β. Αιγαίου (σχέδιο Μαρίτα), ενώ στις 18 Δεκεμβρίου 1940 εκδίδει προκ. διαταγή για το σχέδιο Βαρβαρόσα! Την 1 Ιανουαρίου 1941, τα γερμανικά στρατεύματα διέρχονται το Δούναβη και στις 7 Ιανουαρίου 1941 η Βουλγαρία εισέρχεται στον Άξονα, ενώ την ίδια μέρα ο Φράνκο απορρίπτει πρόταση του Φον Κανάρη για διέλευση γερμανικών στρατευμάτων από την Ισπανία, για κατάληψη του Γιβραλτάρ!\n(3) Στη συνάντηση Χίτλερ-Μουσολίνι στις 18-20 Ιανουαρίου ΄41 (ημέρες κατά τις οποίες ο Μεταξάς θα «συναντήσει» το θάνατο!), που μέχρι τότε την απέφευγε με κάθε τρόπο ο τελευταίος, ο Μουσολίνι… αποποιείται τη γερμανική βοήθεια για το μέτωπο στην Αλβανία και τη δέχεται ευχαρίστως για Β. Αφρική!! Προφανώς μέχρι εκείνη τη στιγμή νιώθει γαντζωμένος στο Βρεττανικό σενάριο! Στις 9 Μαρτίου, όμως, θα περάσει και στο Αμερικάνικο, εκών - άκων!\n(4) Συμφωνία Ελλάδος – Βρεττανίας της 4 Μαρτίου 1941 στην Αθήνα.\n(5) Θα πρέπει να σημειωθεί ότι στις 24 Φεβρουαρίου 1941, η Γιουγκοσλαβία (Πρωθυπουργός και Υπουργός Εξ/κών) προσπαθεί να πείσει το Χίτλερ για τη συγκρότηση Βαλκανικού συνασπισμού, πείθοντας την Ελλάδα να μπει σ’ αυτό. Ο Χίτλερ γνωρίζοντας βεβαίως το τι του ετοιμάζεται στα Βαλκάνια, με τη συνδρομή του … συνεταίρου του, Ντούτσε, αρνείται.\nΣτις 17 Φεβρουαρίου 1941 με το Σύμφωνο Φιλίας Βουλγαρίας – Τουρκίας προσδιορίζεται το πλαίσιο δράσης των Γερμανικών δυνάμεων στα Βαλκάνια και η Τουρκία στηρίζεται στην ουδετερότητά της! Ταυτόχρονα (στις 17 Φεβρουαρίου 1941), γίνεται βολιδοσκόπηση της Ελλάδας για ειρηνικό διακανονισμό με την Ιταλία, με παρεμβολή Γερμανικών δυνάμεων στο\nΑλβανικό μέτωπο. Η απάντηση Κορυζή στις 19 Φεβρουαρίου 1941 «ΠΟΛΕΜΟΥΜΕ», έρχεται να κλείσει τη Βρεττανική… πόρτα! Στη συνέχεια θα σημειωθούν ανάλογες βολιδοσκοπήσεις που θα μείνουν αναπάντητες.Σημειώνεται τέλος (για την εμπέδωση του Βρεττανικού σεναρίου), ότι στις 4 Μαρτίου 1941 ο Ρίμπεντροπ πληροφορεί το Ντούτσε ότι η Ελλάδα μπορεί να καμφθεί διπλωματικά, χωρίς νέες επιχειρήσεις. Ο Ντούτσε γίνεται έξαλλος .. για να επιχειρήσει στις 9 Μαρτίου 1941!\n(6) Είναι κι αυτό μια ένδειξη συντονισμού των δύο βασιλείων, στο ίδιο σενάριο.\n(7) Το «εξαγρίωμα» του Χίτλερ έγκειται στο γεγονός της προσαρμογής του σχεδίου Βαρβαρόσα στα δεδομένα του Βρεττανικού σεναρίου στα Βαλκάνια, και τώρα όλα έρχονται «τούμπα»…..\n(8) Έννοια σχετική, εξαρτάται από ποια σκοπιά (εξουσίας) βλέπει κανείς τα πράγματα… Στην περίπτωση όμως του κάθε αγωνιζόμενου λαού για τις αξίες του, παύει η σχετικότητα εμπρός στο αίμα του!!\n(9) Προφανώς ο Ουίλσον, κάποια στρατιωτική προϋπόθεση διαπραγμάτευσης στον ελληνικό χώρο προσπαθούσε να εξασφαλίσει στη δύσκολη αυτή τροπή πραγμάτων για τους Βρεττανούς!


Τα 10 καλύτερα ξενοδοχεία κοντά σε: Beauty & Relax\nΤα καλύτερα ξενοδοχεία κοντά σε: Beauty & Relax, Μπουένος Άιρες\nΞενοδοχεία κοντά σε: Beauty & Relax\nAvenida Vernet 354 | Department 2, Μπουένος Άιρες C1424CQQ, Αργεντινή\nBeauty & Relax: Διαβάστε κριτικές\n530 από 1.760 καταλύματα ταιριάζουν με τα φίλτρα που έχετε επιλέξει. Απαλοιφή όλων των φίλτρων\nΦίλτροΣε οποιαδήποτε απόσταση από: Beauty & Relax\n2,1 χλμ. από Beauty & Relax\n4,6 χλμ. από Beauty & Relax\n4,2 χλμ. από Beauty & Relax\n4,1 χλμ. από Beauty & Relax\n2,5 χλμ. από Beauty & Relax\n3,7 χλμ. από Beauty & Relax\n3,1 χλμ. από Beauty & Relax\n3,5 χλμ. από Beauty & Relax\n4,5 χλμ. από Beauty & Relax\n4,0 χλμ. από Beauty & Relax\n3,4 χλμ. από Beauty & Relax\n4,3 χλμ. από Beauty & Relax\n3,9 χλμ. από Beauty & Relax\n3,6 χλμ. από Beauty & Relax\n3,3 χλμ. από Beauty & Relax\n2,9 χλμ. από Beauty & Relax\n4,4 χλμ. από Beauty & Relax\n3,0 χλμ. από Beauty & Relax


Τα λόγια ενός παλιού καθηγητή του Πανεπιστημίου της Μαδρίτης στη συνέλευση της Puerta del Sol – Void Network\nPublished on July 5, 2011 in Local movement\n(Λόγια από ηχογράφηση\nτης Λαικής Συνέλευσης Μαδρίτης):\nΕίναι ένα λάθος που, απ’ ότι βλέπω, πολλοί από σας αντιλαμβάνεστε χωρίς να είναι ανάγκη να σας το πει κανείς. Ως συνέπεια και συνέχεια αυτού δεν μας είναι καθόλου χρήσιμη η Δημοκρατία, ούτε καν η λέξη δημοκρατία. Συγγνώμη, βλέπω πως αυτό δε σηκώνει τόσα χειροκροτήματα, αλλά πρέπει να επιμείνω.Ήδη καταλαβαίνω ότι το να διαλέξει κανείς το σύνθημα “Πραγματική Δημοκρατία Τώρα!” είναι μια τακτική. Μια τακτική για να μην καρφωθεί αμέσως, γιατί το να έλεγε κατευθείαν και άμεσα “Όχι σε οποιοδήποτε Κράτος, δημοκρατικό ή μη” θα μπορούσε να ακουστεί άσχημα, και μια τέτοια συστολή μπορεί να είναι η αιτία . Αλλά νομίζω πως ήρθε η ώρα να απαγκιστρωθούμε σιγά σιγά από αυτή την απάτη. Η Δημοκρατία είναι μια οφθαλμαπάτη, είναι μια απατή για αυτό το ζωντανό κομμάτι μέσα μας που αποτελεί τον “λαό” και τον “κόσμο”. Ήταν έτσι και τότε όταν εφευρέθηκε από τους αρχαίους Έλληνες στην Αθήνα και σε άλλα μέρη. Είναι μια οφθαλμαπάτη που θεμελιώνεται κυρίως στην αντίφαση που ίδια η λέξη εμπεριέχει, δήμος και κράτος. Κράτος ήταν η εξουσία και δήμος υποτίθεται ότι ήταν ο λαός, όμως, ό,τι κι αν έχει γίνει στην εξέλιξη της ιστορίας, ποτέ το κράτος δεν ανήκει στο λαό, το κράτος είναι ενάντια στο λαό. [μπράβο] Αυτό είναι κάτι πολύ ξεκάθαρο αλλά πρέπει να το καταλάβουμε. [χειροκροτήματα και επεφημίες] Έτσι λοιπόν νομίζω πως αυτή η αντίφαση που κρύβεται στο ίδιο το όνομα της δημοκρατίας σάς ενθαρρύνει πολύ περισσότερο να το καταλάβετε αληθινά. Το δημοκρατικό καθεστώς είναι απλά το πιο προχωρημένο, το πιο τέλειο, αυτό που παράγει καλύτερα αποτελέσματα, το Καθεστώς Ευημερίας στο οποίο μας λένε ότι ζούμε, είναι απλά αυτό, αλλά ταυτόχρονα δε σταματάει να είναι η παντοτινή Εξουσία. Αντίθετα, όσο πιο τέλειο και προχωρημένο είναι, τόσο πιο αποτελεσματικό είναι στα κόλπα της εξαπάτησης και στη διαχείρηση των ψεμάτων, που είναι απαραίτητα για την κάθε Εξουσία. Αυτό επίσης ελπίζω να το καταλάβετε καλά, χωρίς ψέματα δε στέκεται κανένα είδος εξουσίας. Το ψέμα είναι το να κάνεις τους ανθρώπους να σε πιστέψουν, η πίστη, και αυτό είναι η βάση, το θεμέλιο στο οποίο στέκεται οποιοδήποτε κράτος. Και αν κάποιος από σας έχει τη φαντασίωση μιας καλύτερης δημοκρατίας, θα του ζητούσα να αρχίσει να απομακρύνεται από αυτή την ψευδαίσθηση. Δεν είναι αυτός ο δρόμος, δεν είναι. Και αν η εξέγερσή σας θα έπαιρνε κάποιο οργανωτικό χαρακτήρα, τέλος πάντων, παρόμοιο με του ίδιου του κράτους, θα ήταν ήδη χαμένη, δε θα έκανε τίποτα άλλο παρά να επαναλάβει την ίδια ιστορία με άλλα χρώματα, και θα ήταν πιο τελειοποιημένη ακόμα, ακριβώς γιατί θα είχε τότε αφομοιώσει την εξέγερση, γιατί θα είχε αφομοιώσει τη διαμαρτυρία, και αυτός είναι ο τρόπος με τον οποίο, μέσα από αποτυχημένες επαναστάσεις, τα κράτη έχουν προχωρήσει μέχρι τώρα. Είναι ακριβώς αυτό που τους χρειάζεται, γιατί, για να συνεχίζει να είναι το ίδιο έτσι όπως είναι, το χρήμα δεν μπορεί παρά να αλλάζει, να αλλάζει για να συνεχίζει να είναι το ίδιο. Αυτή είναι η μεγάλη παγίδα που έχετε να αντιμετωπίσετε. Όταν σας προτείνω ή σας συνιστώ να απαρνηθείτε τις ιδέες ενός καλύτερου κράτους, μιας καλύτερης εξουσίας και σας θυμίζω ότι… [ακούγονται θόρυβοι από αλλού στην πλατεία]…\nTags: ΕκπαίδευσηΚοινωνικοί Αγώνες\nPrevious Story Previous post: “Work” // New CrimethInc. Book and Poster: Work and the Pyramid of the Capitalist System\nNext Story Next post: FULL MOON FREEDOM BEACH PARTY : FRIDAY 15 JULY 2011 / AG.ALEKSANDROS beach & tram station / Reclaim the Beach 2 stages festival against the sell-out of ex-Airport of Athens


Στον οικονομικό εισαγγελέα μετά τη σύλληψη για χρέη ο Μάικ Μπατίστ - Ειδήσεις Newsit.gr\nNewsit / Αθλητικά / Στον οικονομικό εισαγγελέα μετά τη σύλληψη για χρέη ο Μάικ Μπατίστ\nΔημοσιεύθηκε: 07.12.2012 | 10:06\n200.000 ευρώ χωρίζουν τον Μάικ Μπατίστ απ' την ελευθερία αυτή τη στιγμή. Ο πρώην άσσος του Παναθηναϊκού και τώρα της Φενερμπαχτσέ/Ούλκερ συνελήφθη για χρέη από φόρους στο Δημόσιο με το που πάτησε το πόδι του στο αεροδρόμιο Ελευθέριος Βενιζέλος\nΣύμφωνα με πληροφορίες ο μπασκετμπολίστας είχε ειδοποιηθεί ήδη από την περασμένη εβδομάδα ότι εκκρεμή χρέος του προς το ελληνικό δημόσιο.\nΠρόκειται σύμφωνα με πληροφορίες για ποσό που προκύπτει από φόρους για τις αμοιβές του την περίοδο που ήταν παίκτης του Παναθηναϊκού.\nΟ ίδιος σύμφωνα με πληροφορίες ισχυρίζεται πως δεν έχει καμία οφειλή και κάπου εδώ ξεκινάει ένας άλλου είδους “πόλεμος”\nΠολλοί λένε ότι όλα ξεκινούν από μια οικονομική κόντρα του Παναθηναϊκού με τον παίκτη. Κάποιοι μάλιστα συμπληρώνουν ότι όλα είναι θέμα αντεκδίκησης προς τον μάνατζερ του Μάικ Μπατίστ ο οποίος είναι ταυτόχρονα και μάνατζερ των Περπέρογλου και Σπανούλη.\nΛένε μάλιστα ότι ενώ όταν λύθηκε το συμβόλαιο του παίκτη με τον ΠΑΟ υπήρχε μια οικονομική εκκρεμότητα. Ο παίκτης είχε να λάβει ένα χρηματικό ποσό. Συμφώνησε όμως λένε να μην λάβει το ποσό, το συμβόλαιο να λυθεί και ο Παναθηναϊκός να καταβάλει στην εφορία το ποσό των φόρων που αντιστοιχούσαν σε αυτό καθώς είχε αναγραφεί στο συμβόλαιο και θα έπρεπε να καταβληθούν οι φόροι.\nΑυτό το ποσό, λέγεται απ’ την πλευρά Μπατιστ ότι είναι αυτό που οδήγησε στη σύλληψή του χθες στο αεροδρόμιο Ελευθέριος Βενιζέλος. Κατηγορεί δηλαδή την πλευρά του Παναθηναϊκού ότι δεν κατέβαλε, βάσει συμφωνίας, το ποσό των φόρων.\nΑπό την πλευρά του Παναθηναϊκού πάντως διαβεβαιώνεται πως δεν υπάρχει καμία οικονομική εκκρεμότητα προς την εφορία.\nΌπως και να ‘χει το γεγονός μένει. Ο άσσος των παρκέ συνελήφθη και η υπόθεση θα ξεκαθαρίσει στον οικονομικό εισαγγελέα.\nΌπως έχουμε δει σε δεκάδες άλλες περιπτώσεις ο μπασκετμπολίστας έχει τη δυνατότητα να κάνει διακανονισμό και να αφεθεί ελεύθερος.\nΑυτό βέβαια μένει να αποδειχθεί μαζί με το εάν τελικά θα λάβει μέρος στον αγώνα ενάντια στον Παναθηναϊκό σήμερα.


Τίλιο: Ευεργετικές ιδιότητες και τρόποι χρήσης - Εναλλακτική Δράση\nΤίλιο, φλαμούρι ή φλύρα: οι πλούσιες και θεραπευτικές ιδιότητες του βοτάνου\nΆλλα ονόματα: φλαμούρι, φιλύρα\nΠεριγραφή του Τίλιου\nΣυστατικά του Τίλιου\nΤα άνθη της φλαμουριάς περιέχουν φυτική βλέννα, αιθέριο έλαιο (φαρνεσόλη) που προσφέρει το όμορφο άρωμα, φλαβονοειδή (κβερτεκίνη, καιμφερόλη), καφεϊκό και άλλα οξέα, μικρή ποσότητα σαπωνίνης, εσπεριδίνη, βανιλίνη, τανίνη και γλίσχρασμα. Ο φλοιός της περιέχει πολυφαινόλες και κουμαρίνες.\nΗ φλαμουριά ή φιλύρα είναι γνωστή από την αρχαιότητα. Στην ελληνική μυθολογία αναφέρεται μια νύμφη με το όνομα Φιλύρα, η οποία αφού απήχθηκε από τον Κρόνο, γέννησε τον κένταυρο Χείρωνα. Η Φιλύρα, όταν πικραμένη ζήτησε από τους θεούς να μην την αφήσουν θνητή, αυτοί τη μεταμόρφωσαν στο δένδρο φιλύρα (φλαμουριά).\nΣύμφωνα με το Διοσκουρίδη, τα φύλλα χρησιμοποιούνταν ως επιθέματα πάνω στα δαγκώματα φιδιών. Κατά τον Πλίνιο, τα φίδια δεν πλησιάζουν ούτε στη σκιά αυτού του δένδρου.\nΤο δένδρο της φλαμουριάς το αναφέρουν επίσης, ο Θεόφραστος και ο Βιργίλιος. Αργότερα, στην Αγγλία και σε άλλες ευρωπαϊκές χώρες, τα ξυλόγλυπτα κατασκευάζονταν από ξύλο φλαμουριάς.\nΚατά τον 17ο και 18ο αιώνα, Οι φλαμουριές φυτεύονταν με συγκεκριμένο τρόπο οριοθετώντας τις λεωφόρους, με αποτέλεσμα οι λεωφόροι αυτές να είναι το κύριο χαρακτηριστικό κάθε πάρκου και πόλης της Κεντρικής και Βόρειας Ευρώπης. Κατά το 18ο αιώνα επίσης, ο Γάλλος χημικός Μίσα ανακάλυψε ότι αλέθοντας τους καρπούς μαζί με τα άνθη του, έπαιρνε ένα προϊόν το οποίο είχε άρωμα παρόμοιο με αυτό της σοκολάτας.\nΚατά το Β΄ Παγκόσμιο πόλεμο χρησιμοποιούσαν τα αποξηραμένα και κονιορτοποιημένα φύλλα της μαζί με αλεύρι για την παρασκευή ψωμιού, το οποίο αποτελούσε εξαιρετικό διατροφικό συμπλήρωμα για τη δύσκολη εκείνη περίοδο.\nΘεραπευτικές δράσεις και χρήσεις του Τίλιου\n-θεωρείται αντιβηχικό, σπασμολυτικό, εφιδρωτικό και ηρεμιστικό βότανο.\n-δρα κατά του πονοκεφάλου, του πανικού, της νευρικής ταχυπαλμίας και της υψηλής πίεσης.\n-το ζεστό τσάι του βοτάνου είναι ένα παραδοσιακό γιατρικό για το κρύωμα, την ανακούφιση από το συνάχι και γενικά για τα προβλήματα των αναπνευστικών οδών.\n-προωθεί την ούρηση, καταλαγιάζει τους σπασμούς και ρυθμίζει την αναπνοή σε περιπτώσεις γρίπης.\n-θεωρείται μαλακτικό του στομάχου.\n-ανακουφίζει από γυναικολογικούς πόνους.\n-ο εσώτερος φλοιός του δένδρου είναι μαλακτικός και χολαγωγός.\n-έχει τη φήμη ότι προλαμβάνει τη δημιουργία αρτηριοσκλήρυνσης.\n-η χαλαρωτική του δράση σε συνδυασμό με τη γενική του επίδραση στο κυκλοφορικό σύστημα, κάνει το τίλιο χρήσιμο στις ημικρανίες.\n-θεωρείται άριστο ηρεμιστικό του νευρικού συστήματος, ακόμη και για τα νεογέννητα βρέφη.\n-βοηθά στην καταπολέμηση της αϋπνίας.\n-Το αφέψημα της χρησιμοποιείται σε ρευματισμούς κι αρθριτικά (διαλύει το ουρικό οξύ), αλλά και σε υδροπικία, κυστίτιδα, δυσκοιλιότητα, δυσπεψία, διαλείποντες πυρετούς, στην απόφραξη της σπλήνας και του ήπατος.\n-για τις καρδιακές και πεπτικές ανωμαλίες που συνοδεύονται με ανησυχία.\n-για τις ουρικές φλεγμονές.\n-Ενισχύει το ανοσοποιητικό μας σύστημα και βοηθά στη πρόληψη των καρδιοπαθειών, μια και έχει θετική δράση στη μείωση της χοληστερίνης και την χαλάρωση των αρτηριών.\n-έχει καλά αποτελέσματα σε όσους πάσχουν από ουρική αρθρίτιδα.\n-έχει λευκαντικές ιδιότητες στο δέρμα. Με άλλα λόγια, δρα κατά των φακίδων, πανάδων και γενικότερα λεκέδων του δέρματος, ενώ είναι κατάλληλο και για διχρωμίες.\n-συνίσταται για επάλειψη σε περιοχή με έντονες ρυτίδες, καθώς δρα ως μαλακτικό.\n-είναι τονωτικό των μαλλιών.\n-Στην κοσμετολογία χρησιμοποιείται για την αντιμετώπιση των ρυτίδων.\n-Η φλαμουριά χρησιμοποιείται ακόμα για το ξύλο της, που είναι μαλακό και δουλεύεται εύκολα και για το μέλι που παράγουν οι μέλισσες που επισκέπτονται τα άνθη της.\n-Μία ακόμη χρήση του δέντρου, κυρίως στις χώρες του εξωτερικού, της Ευρώπης και της Αμερικής, είναι η χρήση του ως εργαλείο αρχιτεκτονικού σχεδιασμού. Οι φλαμουριές φυτεύονται με συγκεκριμένο τρόπο οριοθετώντας δρόμους και λεωφόρους.\n-οι Ινδιάνοι της Αμερικής έφτιαχναν από τις μακριές ίνες του φλοιού της φλαμουριάς σχοινιά και σπάγκους και από το ξύλο δημιουργούσαν είδη νοικοκυριού και μάσκες που φορούσαν σε τελετές.\nΡίχνετε 1 κ.γ ξηρό βότανο σε 1 φλιτζάνι βραστό νερό και το αφήνετε 10 λεπτά. Πίνετε τρεις φορές την ημέρα. Για να πετύχουμε εφίδρωση σε περίπτωση πυρετού, χρησιμοποιούμε 2-3 κ.γ από το βότανο.\n1-2 ml βάμματος τρεις φορές την ημέρα. Το αφέψημα των φύλλων, που γίνεται με άσπρο ξερό κρασί, έχει τη φήμη ότι διαλύει τις πέτρες των νεφρών και διώχνει τις ημικρανίες.\nΤέλος, οι πλύσεις με αφέψημα τίλιου είναι δυνατόν βοηθήσουν στην εξάλειψη των φακίδων.\n-για την υπέρταση μπορεί να συνδυαστεί με τον Κράταιγο και τον Ιξό, για την νευρική ένταση με Λυκίσκο και για το κοινό κρυολόγημα με άνθη Σαμπούκου.\n-Το λάδι του τίλιου έχει αναπλαστικές και λευκαντικές ιδιότητες και βοηθά στην αντιμετώπιση των ρυτίδων.\n-Είναι το καταλληλότερο ρόφημα για το απόγευμα ή για αργά το βράδυ καθώς χαλαρώνει τον οργανισμό μας από την ένταση της καθημερινότητας.\n-συνδυάζεται πολύ καλά με το χαμομήλι.\nΜεγάλη δόση του εκχυλίσματος είναι διεγερτικό και μπορεί να προκαλέσει αϋπνία.\n“Οδηγός βοτανοθεραπείας για 120 παθήσεις” εκδόσεις Διόπτρα


Εμφάνιση αποτελεσμάτων σε εξέλιξη 41 έως 60 από 74\n30-03-19 00:55 #41\nΚαλυτερα να κρεμασει τα παπουτσια του και να περασει η ομαδα σε μια νεα εποχη. Με λιγοτερο Πριντεζη επισης. Οι αντιπαλοι τρεχουν με χιλια και εμεις ειμαστε πιο αργοι και σοφτ απο ποτε.\nΔηλαδή η νέα εποχή της ομάδας, ορίζεται απ' το αν θα ανανεώσει ή θα αποσυρθεί ο κορυφαίος αθλητής που φόρεσε τη φανέλα της;\n30-03-19 00:58 #42\n800 χιλιαρικα για να παιζει 10 λεπτα; Ενας καλος κουμανταδορος ειναι παντα χρησιμος, αλλα δεν ειναι τοσο απλη η κατασταση.\nΔεν θα πάρει 800. Απλος κουμανταδορος πια ο Σπαν; Και ο αθλητισμός δεν είναι μόνο αριθμοί. Είναι και προσωπικοτητα που ανεβάζει τους υπόλοιπους, έστω να υπάρχει διαθέσιμος. Να μην αρχισω οτι θυσιασε χρηματα, τιτλους κλπ για να ερθει σε μας, ενω θα μπορουσε να εχει ολο το συστημα μαζι του ή να παιξει Τσσκα-Μπαρτσελονα για περισσοτερα. Γνώμη μου οτιδήποτε εκτός από την παραμονή του είναι ασέβεια.\nBrazHlias (30-03-19), giovanni#10 (30-03-19)\n30-03-19 01:12 #43\nΤο ματς δε χρειάζεται σχολιασμό. Ο "κορμός" και οι τραγικές επιλογές παικτών, κόστισαν τη φετινή εικόνα. Και να προκριθεί η ομάδα, δεν υπάρχει σωτηρία χωρίς τον Αρχηγό. Δεν αξίζουμε βέβαια καμία πρόκριση.\nΝτροπή στη Διοίκηση της ομάδας και σε όποιον είναι υπεύθυνος για την ενημέρωση του κόσμου για τον τραυματισμό του Σπανούλη. Δηλαδή χρειάστηκαν 15 μέρες για να δουνε αν έχει ρήξη; Προφανώς και όχι... Μήπως φοβήθηκαν αποχή του κόσμου και μουρμούρα αν γινόταν γνωστό οτι ο Σπαν χάνει τη σεζον;\nΝτροπή σε όλους για το φετινό χάλι.\nΜπριάντε Γουέμπερ ανανέωση μέχρι να σταματήσει το μπασκετ.\ndifferance (30-03-19), SOAD37 (30-03-19)\n30-03-19 10:45 #44\nΠείτε εκεί στην διοίκηση ότι με πορδές δεν βάφονται αυγά. Να φέρουν παιχταράδες ΤΩΡΑ.\nΔεν καταλαβαίνουν ότι ξεφτιλίζουν την ομαδάρα που οι ίδιοι έχτισαν με τόσο κόπο, μόχθο, χρήμα; Είναι ντροπή να τα περιμένουν όλα από τον τριανταπεντάχρονο Σπανούλη. Δεν μπορεί να σε διασύρει αυτός ο Παναθηναϊκός, τα γκραν Κανάρια και η... Νταρουσαφάκα.\nΤι θα κάνουν στο επόμενο παιχνίδι που θα φάνε την πούτσα; Θα πάρουν την ομάδα και θα φύγουν; Ε βέβαια, το μάθανε τώρα το κόλπο. Δήθεν φταίνε οι διαιτητές και γι’ αυτό αποφασίσανε να αποχωρήσουν από το πρωτάθλημα και μπλαμπλά μπλα και μπεεεεε, από κάτω όλοι χειροκροτάνε. Χα χα χα!\nΔε βλέπουν ότι έχουν γίνει ο περίγελος της Ευρώπης; Δε βλέπουν ότι η πούτσα πέφτει σύννεφο με ξένους διαιτητές σε αδιάφορα και θεωρητικά εντελώς εύκολα παιχνίδια; Δε βλέπουν ότι αυτοί φταίνε για το χάλι μας και όχι ο Αναστόπουλος ή ο Γκοντάς;\nΛοιπόν, τέρμα τα ψέματα μάγκες. Κάντε αυτό που πρέπει, διαφορετικά σας ευχαριστούμε πολύ για όλα όσα προσφέρατε και πάρτε το μπούλο. Μην παίζετε όμως με τα νεύρα μας και την υπομονή μας.\nchainsaw (30-03-19), SOAD37 (30-03-19)\n30-03-19 10:47 #45\nΆλλο το ένα άλλο το άλλο!!! Το ότι η κίνηση συνέπεσε με κακή αγωνιστικά φάση δε λέει κάτι. Ήταν αυτό που ΕΠΡΕΠΕ να κάνουν και το φωνάζαμε από καιρό. Έτερον εκατερον!\n30-03-19 10:54 #46\nΌχι Μαργαρίτα, έχει απόλυτη σχέση. Αν χάνεις μόνο στην Ελλάδα με τον τρόπο που ξέρουμε και γαμάς στην Ευρώπη, μπορείς να το υποστηρίξεις με όσα επιχειρήματα θέλεις.\nΑν όμως γίνεσαι περίγελος μέσα έξω στην Ευρώπη, τι επιχείρημα θα πεις ότι για τις ήττες της Ελλάδας φταίει η διαιτησία; Αφού έχεις χάλια ομάδα και σε φορμάρει το άπαν σύμπαν.\n30-03-19 11:08 #47\nΑν όμως γίνεσαι περίγελος μέσα έξω στην Ευρώπη, τι επιχείρημα θα πεις ότι για τις ήττες της Ελλάδας φταίει η διαιτησία;\nΕπιχειρήματα δε χρειάζονται καινούρια , τα ξέρουμε χρόνια τώρα! Τα χουμε ζήσει στο πετσί μας, φίλαθλοι, πρόεδροι, παίχτες και προπονητές.\nΤόσο καιρό φωνάζαμε γιατί παίζαμε με σημαδεμένη τράπουλα.\nΚαθόμασταν και συμμετείχαμε σε στημένες διοργανώσεις , με δικά τους πιόνια για να χει κάτι να πανηγυρίζει ο Τρακης που πάει από φάπα σε φάπα στην Ευρώπη.\nΤο ότι φέτος η ομάδα κατέρρευσε στην Ευρωλίγκα δε σβήνει όσα ισχύουν στο ελληνικό μπάσκετ του Βασιλακόπουλου και του δπτζ.\nΟ Ολυμπιακός χρειάζεται ρισταρτ, χρειάζεται πολλές γενναίες αποφάσεις, χρήματα, συσπείρωση, ξεκάθαρο πλάνο. Σαφώς!\nΤο ένα δε σβήνει το άλλο.\n30-03-19 11:13 #48\nΔε λέω ότι τα σβήνει. Αλλά είναι εντελώς λάθος το timing να γίνει η αποχώρηση τώρα που είμαστε για τον πέο. Φαντάζει σαν μια εύκολη λύση, μία δικαιολογία για το χάλι μας. Αυτό είναι που δεν μου αρέσει.\nΓιατί είναι διαφορετικό να το κάνεις όταν έχεις το πάνω χέρι και διαφορετικό όταν δεν έχεις να χάσεις τίποτα.\n30-03-19 11:29 #49\nΚαλυτερα παντως που η αποχωρηση εγινε φετος, οπου δεν περιμεναμε και πολλα στο αγωνιστικο κομματι. Τις σεζον που πηγαμε στο τελικο της ευρωλιγκας, μια τετοια ανακατωσουρα θα ηταν καταστροφικη. Το μονο θετικο της φετινης χρονιας μαζι με την παρουσια του Γουεμπερ.\n30-03-19 11:37 #50\nNα είσαι σίγουρος πως άμα χτυπούσαμε τελικό ευρωλίγκας δε θα ψαχνόμασταν για αποχώρηση\nchainsaw (30-03-19), drizzt (30-03-19)\n30-03-19 11:49 #51\nΕκ των πραγματων μια προσωπικοτητα σαν τον Σπανουλη επηρεαζει μια ομαδα σε ολα τα επιπεδα. Ειναι καθαρα τυχαιο οτι η Μπαρτσελονα κανει καλη σεζον φετος που αποχωρησε ο Ναβαρο; Φετος εγινε καλη διαχειριση απο τον Μπλατ σε αυτο το κομματι, επομενως δεν με αγχωνει τοσο αυτο.\nΤο αλλο ζητημα ειναι το οικονομικο. Το πρωταρχικο ειναι να ερθουν παικτες αξιας που θα σηκωσουν την ομαδα στις πλατες του, ωστε να μην ξαναδουμε τη φετινη εικονα. Προσωπικα προτιμω να υπαρχει ενας σκορερ της προκοπης διπλα στο βασικο πλευμεικερ, παρα να μεινω με τον Γκος, μονο και μονο για να δωσει 5 ασσιστ ο Σπαν στον Μιλουτινοφ και να τον αποθεωσουμε. Αν συμφωνησουν οι Αφοι μαζι του να μεινει τιμης ενεκεν με μικρο συμβολαιο, τοτε μια χαρα. Ειναι πολυτελεια ενας τοσο καλος χειριστης για λιγα λεπτα.\nΖητημα ασεβειας δεν υπαρχει. Πανω απ'ολα η ομαδα. Και ο Σπανουλης ετσι σκεφτεται νομιζω.\nΥ.Γ Θα αλλαξει ποτε αυτο το καταραμενο ιατρικο τιμ; Το καλοκαιρι ακουγαμε για ξηλωμα και τελικα ολα εμειναν τα ιδια.\n30-03-19 12:13 #52\nΛεντει, Γκος, Στρελνιεκς, Τουπαν ΠΟΥΛΟ.\nΓουέμπερ παραμονή με 1000.\nΠριντεζης ανάλογα με τα €€€. 1+εκ πια είναι τεράστια σπατάλη γι αυτόν.\nΣπανούλης εννοείται παραμονή ΑΛΛΑ με μικρό συμβόλαιο και λίγα ποιοτικά λεπτά.\nΒαρβάτο άσσο δίπλα στον Γουέμπερ, βαρβάτο 2αρι επιτέλους. ΑΘΛΗΤΙΚΟ και ΣΚΟΡΕΡ.\nΣτο 3 επιστροφή Τίμα ή άλλος μπομπερ.\nΣτο 5 ΑΘΛΗΤΙΚΟ ΜΑΠ και μακάρι παραμονή Μιλου.\nΗ ομάδα θέλει ΛΕΦΤΑ και παιχταράδες.\n30-03-19 12:14 #53\nτο καλυτερο ειναι να σταματησει ο σπανουλης και να αναλαβει την ομαδα σαν μανατζερ να ετοιμαζει τους παιχτες ψυχολογικα κτλ\nαν επιμενει οτι θελει να παιζει μπασκετ δεν νομιζω οτι μπορουμε να του δωσουμε συμβολαιο πανω απο 300.000 το χρονο\n30-03-19 12:19 #54\nΟ Στρελνιεκς ειναι τιμιος παικτης. Κατ'εμε εχει προσφερει φετος και πρεπει να μεινει. Σε μια σεζον που ολοι ειναι χαλια, δε γινεται να διωξεις τον μοναδικο με εμπειρια και περγαμηνες σ'αυτο το επιπεδο. Eδω και 3 χρονια λεμε θα φερουμε καλυτερους και παντα ερχονται χειροτεροι.\nΕκανε λαθος στη διαχειριση του τραυματισμου του, αλλα ειναι ο ηγετης της Λετονιας και οι Λετονοι σε αντιθεση με τους δικους μας νοιαζονται για την εθνικη τους ομαδα.\n30-03-19 12:31 #55\nΕίναι γυαλινος και ασταθής. Είναι ποιοτικός παίχτης αλλά όχι το 2αρι που ξέρεις ότι θα ρθει και θα σκοράρει.\n30-03-19 13:16 #56\nΣλουκας-παικτης τυπου γκριν\nΣπαν ή καποιος μικρος\n30-03-19 13:17 #57\nΚαι δηλαδη το ηξεραν εδω και 15 μερες οτι θελει επεμβαση και δεν την εκαναν; Δε νομιζω. Ισως προσπαθησαν να το πανε συντηρητικα.\nΕτσι κι αλλιως τα ιατρικα τιμ του Ολυμπιακου στο μπασκετ ειναι εδω και πολλα χρονια για γελια.\n30-03-19 13:30 #58\nΌσοι ζητάτε να σταματήσει ο Σπανούλης, ξανασκεφτείτε το κοιτάζοντας τα αποτελεσματα κ την εικόνα της ομαδας φετος ενω απουσιαζε. Ο Σπανούλης ξερει ο ιδιος ποτε πρεπει να σταματήσει κ κανενας αλλος. Ο εγωισμος του δε θα τον αφησει να εκτεθεί αγωνιστικά.\nBrazHlias (30-03-19), chainsaw (30-03-19), sabar77 (31-03-19)\n30-03-19 13:38 #59\n30-03-19 14:52 #60


Επιστροφή με τριάδα στο 6.50\n09/05/2020\tBetatzis, Αρθρογραφοι\nΕίναι κάπως περίεργο να πιάνεις ξανά μολύβι και χαρτί μετά από σχεδόν 2,5 μήνες. Κι όμως. Ζήσαμε για να το δούμε κι αυτό. Προφανώς, το ότι είχαμε διακοπή στα πάντα αναφορικά με τον αθλητισμό ήταν κάτι που δεν είχαμε δει ξανά στις ζωές μας (σ.σ. ακόμα και τα καλοκαίρια έχει φουλ μπάλα!), αλλά και πάλι δεν συγκρίνεται με το γενικότερο πρόβλημα που υπήρξε και υπάρχει. Με την ευχή όλοι να είστε καλά, από εδώ και στο εξής θα τα λέμε ξανά από εδώ, με στόχο το ταμείο. Κάτι που κάνει πολλά χρόνια ο Μπετατζής και θα συνεχίσει να το κάνει.\nΑρκετά με τις εισαγωγές. Περνάμε στο ζουμί. Η σημερινή στήλη όπως και η αυριανή γράφονται -εννοείται- με στόχο το ταμείο, αλλά παράλληλα θέλουμε να βρουμε ρυθμό ενόψει της επανέναρξης στη Bundesliga και τη Bundesliga 2. Ξεκίνημα με Λευκορωσία. Το ζευγάρι της Σλάβια Μοζίρ με την Τορπέντο Ζόντινο μοιάζει αρκετά δύσκολο για πρόβλεψη. Βλέπετε, αμφότερες τα πηγαίνουν αρκετά καλά, με τους γηπεδούχους να είναι στην 7η θέση και τους φιλοξενούμενους στην 3η. Η Τορπέντο είναι από τις ευχάριστες εκπλήξεις της σεζόν κι εκτός έδρας είναι αξιόπιστη (2-1-1, 6-4 γκολ) και περιμένουμε να βρει δίχτυα. Κάτι που αναμένουμε να κάνει η γηπεδούχος ομάδα, επομένως το goal/goal αξίζει ποντάρισμα.\nΣυνεχίζουμε με τον Νέμαν – Ρουχ Μπρεστ. Τρίτη από το τέλος η γηπεδούχος ομάδα, που πάντως βελτιώνεται σημαντικά μπροστά στο κοινό της. Αυτό φαίνεται από τους αριθμούς, καθώς η Νέμαν μετράει 2-1-0 με τέρματα 6-1 έως τώρα. Η Ρουχ Μπρεστ είναι 11η και δεν τρομάζει ως αντίπαλος, επομένως ο άσος με το ασιατικό χάντικαπ που θα δείτε στη συνέχεια χωράει στο παιχνίδι μας.\nΦινάλε με τον δεύτερο τελικό στη Νικαράγουα. Η Μανάγκουα υποδέχεται τη Ρεάλ Εστελί, έχοντας πάρει αυτό που θέλει στο πρώτο παιχνίδι. Πιο συγκεκριμένα, ο πρώτος τελικός ήρθε 1-1, κάτι που δίνει προβάδισμα στη Μανάγκουα ενόψει της ρεβάνς. Ποιοτικά δεν τους χωρίζουν πολλά τους δυο αντιπάλους, συνεπώς κι εμείς θα στηρίξουμε την ομάδα που έχει το σκορ υπέρ της, άρα και περισσότερες πιθανότητες να τα καταφέρει. Το 1.65 είναι ιδανικό για να κλείσει την τριάδα του Μπετατζή που θα δείτε στη συνέχεια.\nΣλάβια Μοζίρ – Τορπέντο Ζόντινο: G/G (1.95)\nΝέμαν – Ρουχ Μπρεστ: 1 με -0,25 (2.02)\nΜανάγκουα – Ρεάλ Εστελί: Κατάκτηση Μανάγκουα (1.65)\nbetatzis Δωρεαν Προγνωστικά\t2020-05-09


Ελάχιστες οι αποδείξεις για τη θεραπεία λεπτών τριχών, ξηρού δέρματος και εύθραυστων νυχιών με συμπληρώματα | naftemporiki.gr\nΕλάχιστες οι αποδείξεις για τη θεραπεία λεπτών τριχών, ξηρού δέρματος και εύθραυστων νυχιών με συμπληρώματα\nΠέμπτη, 10 Αυγούστου 2017 13:39\nΗ λήψη πολυβιταμινών συνιστάται κατά την εγκυμοσύνη και τον θηλασμό 26/06/2017 12:42\nΕλάχιστα αποδεικτικά στοιχεία υπάρχουν αναφορικά με τα συμπληρώματα διατροφής που αφορούν τη θεραπεία των λεπτών τριχών, του ξηρού δέρματος και των εύθραυστων νυχιών όπως ανέφερε πρόσφατα σε δημοσίευμα της washingtonpost, o βοηθόw καθηγητή στην Ιατρική Σχολή του Harvard, Pieter Cohen.\nΌπως αναφέρει ο καθηγητής, υπάρχει πλήθος προϊόντων στην αγορά τα οποία ισχυρίζονται ότι βοηθούν στην αποφυγή αραίωσης των μαλλιών, εξαλείφουν τις λεπτές γραμμές στο δέρμα και διορθώνουν τα ξηρά και εύθραυστα νύχια. Μεταξύ αυτών είναι ένα πλήθος από συμπληρώματα διατροφής, μερικά από τα οποία κοστίζουν και 100 δολάρια.\nΑυτά περιέχουν συνήθως αντιοξειδωτικά όπως οι βιταμίνες Α, C και Ε ή το συνένζυμο Q10, καθώς και βιοτίνη, μια βιταμίνη συμπλέγματος Β. Επίσης, πολλά συμπληρώματα περιέχουν ανόργανα άλατα, μαγγάνιο και σελήνιο ή λιπαρά οξέα από ψάρια και λιναρόσπορο.\nΣύμφωνα με τους ειδικούς, οι ανεπάρκειες των παραπάνω θρεπτικών ουσιών, αν και ασυνήθιστες, μπορούν να προκαλέσουν φθορές στα μαλλιά - και, μερικές φορές, αλλάζουν και το δέρμα και τα νύχια. Με την πάροδο του χρόνου, για παράδειγμα, η ανεπαρκής πρόσληψη βιταμινών Α και Ε μπορεί να προκαλέσει αλλοιώσεις στην επιδερμίδα, ενώ, μια ανεπάρκεια βιοτίνης μπορεί να προκαλέσει έκζεμα και απώλεια μαλλιών.\nΑλλά μπορεί ένα χάπι να αποκαταστήσει τις ελλείψεις στα νύχια και το δέρμα σας; Τι λέει η επιστήμη….\nΓια τους υγιείς ανθρώπους, δεν υπάρχει καμία σαφής ένδειξη ότι τα συμπληρώματα μπορούν να κάνουν τη διαφορά. «Δεν γνωρίζω κανένα ισχυρό δεδομένο που να υποδεικνύει ότι οποιαδήποτε συμπληρώματα μπορούν να θεραπεύσουν τη φυσική, γήρανση ή την τριχόπτωση ή να σας δώσουν πιο υγιές δέρμα», λέει ο Pieter Cohen, βοηθός καθηγητής της Ιατρικής Σχολής του Harvard και ειδικός στα διαιτητικά συμπληρώματα.\nΔύο μελέτες της δεκαετίας του 1990 διαπίστωσαν ότι τα συμπληρώματα βιοτίνης μπορεί να βοηθήσουν στην ενίσχυση μαλακών, εύθραυστων νυχιών. Αλλά οι μελέτες ήταν μικρές και δεν διεξήχθησαν αυστηρά, και δεν έχουν διεξαχθεί μετ-αναλύσεις, λέει ο Cohen. «Δεν υπάρχει δηλαδή τίποτα συγκεκριμένο, το οποίο θα με οδηγήσει στο να τα συστήσω σε κάποιον από τους ασθενείς μου», προσθέτει.\nΤι γίνεται αν έχετε έλλειψη βιταμινών;\nΟι περισσότεροι άνθρωποι παίρνουν αρκετές από τις θρεπτικές ουσίες σε αυτά τα συμπληρώματα, αλλά σε σπάνιες περιπτώσεις ένα ιατρικό πρόβλημα μπορεί να προκαλέσει ανεπάρκεια ή να επηρεάσει τα μαλλιά, τα νύχια ή το δέρμα σας. Για παράδειγμα τα άτομα που λαμβάνουν μακροχρόνια αντιβιοτικά ή χρησιμοποιούν αντιεπιληπτικά φάρμακα είναι πολύ πιθανό να είναι ανεπαρκείς σε βιοτίνη. Επίσης, ένας υπερδραστήριος ή υπολειτουργικός θυρεοειδής μπορεί να προκαλέσει τριχόπτωση και ξηρά μαλλιά ενώ, η αναιμία από ανεπάρκεια σιδήρου μπορεί να οδηγήσει σε εύθραυστα νύχια.\n«Αν αντιμετωπίζετε χρόνια τριχόπτωση, προβλήματα νυχιών και δέρματος χωρίς σαφή λόγο, τότε μιλήστε με το γιατρό σας» συμβουλεύει ο Consumer Reports’ chief medical adviser, Marvin M. Lipman, «Εάν δεν εμφανιστεί τίποτα μετά από κατάλληλες εξετάσεις, επειδή δεν έχουμε μια καλή εξέταση αίματος για την ανίχνευση ανεπάρκειας βιοτίνης, ίσως αξίζει να δοκιμάσετε ένα συμπλήρωμα για τρεις μήνες», λέει και συμπληρώνει «Επειδή όμως, μπορεί να παρεμβαίνει στον έλεγχο του θυρεοειδούς για παράδειγμα, πρέπει πριν το πάρετε να ενημερώσετε το γιατρό σας».\nΕπιπροσθέτως, όπως επισημαίνει ο κ. Lipman, πρέπει να θυμόμαστε ότι τα συμπληρώματα διατροφής ενδέχεται να περιέχουν ουσίες που δεν περιλαμβάνονται στην ετικέτα ή έχουν πολύ λιγότερο ή περισσότερο από ένα συστατικό από ό, τι υπόσχονται. Για παράδειγμα, το 2008, μια μάρκα πολυβιταμινών βρέθηκε να έχει 200 φορές την επισημασμένη συγκέντρωση σεληνίου - αφού είχε προκαλέσει τριχόπτωση και αποχρωματισμένα, εύθραυστα καρφιά σε περίπου 200 άτομα σε 10 κράτη.\nΔιαχειριστείτε τη ζημιά\nΟι ειδικοί συμβουλεύουν ότι ο καλύτερος τρόπος διαχείρισης της ζημιάς είναι η κατανάλωση αρκετής πρωτεΐνης μέσω της διατροφή μας. Όπως λένε χαρακτηριστικά, «Είναι σημαντικό να ακολουθείτε μια υγιεινή διατροφή για τη γενικότερη υγεία του οργανισμού σας. Αλλά το να λαμβάνετε 30% των ημερήσιων θερμίδων σας από πρωτεΐνες (κατά προτίμηση άπαχες) μπορεί να σας βοηθήσει να κρατήσετε τα μαλλιά σας και τα νύχια σας σε πολύ καλή φόρμα».


Έφυγε από τη ζωή η Νάντια Κωνσταντοπούλου – trustpress.gr\nΑρχική / Πολιτισμός / Έφυγε από τη ζωή η Νάντια Κωνσταντοπούλου\nΤι είν αυτό που το λένε αγάπη\nΈφυγε από τη ζωή η Νάντια Κωνσταντοπούλου\n11/10/2016\tΠολιτισμός Δεν επιτρέπεται σχολιασμός στο Έφυγε από τη ζωή η Νάντια Κωνσταντοπούλου\nΤο Αηδόνι του Εληνικού Ελαφρού τραγουδιού…\nΆφησε την τελευταία της πνοή στα 83 της χρόνια.\nΗ Νάντια πέθανε χθες νικημένη από το Αλτσχάιμερ.\nH κηδεία της θα γίνει την Τετάρτη 12/10 στις 15:00 από το Α΄ κοιμητήριο Αθηνών.\n«Διακεκριμένη Αθηναία τραγουδίστρια της ελαφράς μουσικής και στιχουργός γεννημένη το 1936, σύζυγος του επίσης διακεκριμένου μαέστρου, συνθέτη και βιρτουόζου του βιολιού Τάκη Μωράκη (παντρεύτηκαν το 1961). με τον οποίο απέκτησαν έναν γιό.\nNadia Constantopoulou S’efharisto kardia mou Sopot 1964\nΑπ΄ το Αεροπλάνο Πρώτη εκτέλεση\nΕχει γράψει λαμπρή ιστορία στο «ελαφρό» τραγούδι. Ωστόσο η Νάντια Κωνσταντοπούλου, έγινε τραγουδίστρια από… τύχη!\nNadia Constantinoupoulou S’efharisto kardia mou Sopot 1964\nΕργαζόταν στη ραδιοφωνία ως μουσικός παραγωγός και ο διευθυντής της -που την άκουσε τυχαία να τραγουδάει βάζοντας δίσκους άλλων καλλιτεχνών- εντυπωσιάστηκε από τη φωνή της. Αμέσως της πρότεινε να ασχοληθεί με το τραγούδι.\nΕτσι, έκανε οντισιόν με τον Μίμη Πλέσσα και ξεκίνησε τη θριαμβευτική καριέρα της, αφήνοντας πίσω της τη ραδιοφωνία. Αλλωστε, απολύθηκε -λόγω του ασυμβίβαστου- όταν εμφανίστηκε στα «Αστέρια» αντικαθιστώντας τη Νάνα Μούσχουρη!\nΤο όνομα της μεγάλης κυρίας της ελληνικής μουσικής για πολλά χρόνια ήταν συνδεδεμένο με τον αείμνηστο μαέστρο και συνθέτη Τάκη Μωράκη, ο οποίος ήταν σύζυγός της.\nΟπως ήταν επόμενο, ερμήνευσε πολλά δικά του τραγούδια σε πρώτη εκτέλεση. Από το 1960 έως το 1967, για να ακριβολογούμε, πέντε φορές συμμετείχε στο Φεστιβάλ Τραγουδιού της Θεσσαλονίκης και απέσπασε αντίστοιχα βραβεία. Το 1964, δε, κέρδισε το πρώτο βραβείο του φεστιβάλ με το τραγούδι «Ποιος».\nΑνάμεσα στα τραγούδια του συζύγου της που έχει ερμηνεύσει είναι τα πολύ γνωστά κι αγαπημένα: «Τι είναι αυτό που το λένε αγάπη», «Ηταν κάποιο λούνα παρκ», «Πού πάτε κύριε», «Εκείνον», «Ξέρω ένα δρόμο», «Μαριλού», «Είδωλό μου», «Πες μπαλάλαϊκα», «Μια κάντιλακ γκρενά» κ.ά.\nΣε πολλά από τα τραγούδια της έχει γράψει η ίδια τους στίχους. Επίσης, σημαντική θεωρείται η συνεργασία της με τον Κώστα Χατζή (Το τραγούδι του «Απ’ το αεροπλάνο» σε στίχους Σώτιας Τσώτου, που ερμήνευσε μοναδικά, έχει μείνει στην ιστορία της ελληνικής δισκογραφίας!).\nΟ Τάκης Μωράκης, προστάτευσε την Νάντια από κακοτοπιές, έτσι η Νάντια έμαθε να αποφεύγει την δημοσιότητα.\nΚάποιες προσωπικές της στιγμές, τις μάθαμε από μία συνέντευξη που είχε δώσει το 1984 για την Αλίκη η οποία δημοσιεύτηκε στη βιογραφία της Αλίκης Βουγιουκλάκη «Η Αλίκη και οι… άλλοι».\nΣτη σειρά «Εχω ένα μυστικό» ο ρόλος της φίλης της, της Βάλιας, αφορούσε τη Νάντια.\nΗ Νάντια Κωνσταντοπούλου στη συνέντευξή της αναφέρεται συγκεκριμένα στη σκηνή που οι δύο φίλες είχαν τσακωθεί και συναντήθηκαν έξω από μια εκκλησία όπου είχαν πάει με το κατηχητικό να εξομολογηθούν. Στη συγκεκριμένη σκηνή ρωτάει η μία την άλλη αν το είπε στον παπά ότι είναι τσακωμένες…\nΦωτ..: Δημήτρης Γκολφομήτσοας\nΥπάρχει όμως ακόμα μία σκηνή στην οποία η Αλίκη βλέπει τον αδελφό της τον Τάκη να πηγαίνει λουλούδια στη δασκάλα τους και λέει: «Μμμ, δουλοπρέπειες…»\nΗ κ. Κωνσταντοπούλου, μας εξιστορεί περιστατικά από την εποχή των κοριτσίστικων χρόνων της, όταν ήταν φίλη με το «Αλικάκι».\n«Η Αλίκη ήταν ένα όμορφο μελαχρινό κορίτσι που αγαπούσε πολύ τη μητέρα της, μα τη φοβόταν κιόλας γιατί ήταν πολύ αυστηρή. Περίμενε από το θείο της να την επηρεάσει για να της επιτρέψει να πάει στη Δραματική Σχολή.\nΤα μισά αγόρια του γυμνασίου μας ήταν ερωτευμένα μαζί της και αυτό της άρεσε πολύ. Τα κορίτσια τη ζήλευαν! Πολύ δεν διάβαζε, αλλά ήταν καλή μαθήτρια λόγω εξυπνάδας».\nΌσο για τη «γατούλα του ελληνικού σινεμά» και τη σχέση της με το τραγούδι, η κ. Κωνσταντοπούλου τονίζει: «Θυμάμαι που τραγουδούσαμε και οι δύο διάφορα τραγούδια της εποχής.\nΌταν δεν συντονίζονταν οι φωνές μας, χρησιμοποιούσε τη φράση:\n“Δεν κάναμε τζιζ”.\nΠολλές φορές άνοιγε το ραδιόφωνο και ακούγοντας κάποιο τραγούδι μου έλεγε: “Περίμενε τώρα να δεις πώς θα κλάψω”. Εκλαιγε πραγματικά, αλλά πιο πολύ από το ένα της το μάτι!\nΑυτή ήταν ο άγγελός μου, η δική μου Αλίκη!»\nΜε τον Τάκη Μωράκη απέκτησε έναν γιο, τον Πρίαμο.\nΠροηγούμενο Δεν ασχολούμαστε με γραφικούς «λεβέντες»\nΕπόμενο Γιώργος Πεταλωτής: Ποιά κυβέρνηση ουδέποτε έδωσε δικαίωμα διαπλοκής και ουδέποτε συναλλάχθηκε με ΜΜΕ και τη Δικαιοσύνη;


Χρυσοβελώνη - Ναι, πήρα 7.000 ευρώ για επίδομα ενοικίου και δεν τα..\nΧρυσοβελώνη – Ναι, πήρα 7.000 ευρώ για επίδομα ενοικίου και δεν τα επιστρέφω\nΑπό Boxnews.gr / στην κατηγορία ΠΟΛΙΤΙΚΗ / την Πέμπτη, 01 Μαρ 2018 02:13 ΠΜ / 0 Comment / 764 προβολές\nΧρυσοβελώνη – Ναι, πήρα 7.000 ευρώ για επίδομα ενοικίου και δεν τα επιστρέφω.\n«Ορθώς τα πήρα, δεν έχω παρανομήσει ούτε στο ελάχιστο». Παραδέχεται ότι πήρε τα χρήματα και δηλώνει πως «καλώς τα πήρε».\nΝέες αποκαλύψεις για την επιδότηση ενοικίου σε εξωκοινοβουλευτικούς.\nΗ πρώην υφυπουργός Μεταφορών των Ανεξάρτητων Ελλήνων, Μαρίνα Χρυσοβελώνη, η οποία παρέμεινε στη θέση από τον Φεβρουάριο έως τον Νοέμβριο του 2016, παραδέχθηκε ότι πήρε το επίδομα στέγασης και μιλώντας στο κεντρικό δελτίο ειδήσεων του realfm δήλωσε ότι έλαβε 7.000 ευρώ.\n«Ορθώς τα πήρα, δεν έχω παρανομήσει ούτε στο ελάχιστο. Για να τα πάρω συμπλήρωσα και έντυπα σχετικά», ανέφερε.\nΣτο ερώτημα αν θα τα επιστρέψει η ίδια είπε:\n«Να επιστρέψω τι; Είχαν τεθεί εισοδηματικά κριτήρια;».\nΗ πρώην υφυπουργός Μεταφορών δήλωσε πως:\n«είμαι υπερήφανη που όσο υπήρξα, ήμουνα μάχιμη στην πολιτική και από τη δικηγορία την οποία ασκώ επί 32 ολόκληρα χρόνια, δεν έχω πλουτίσει, το μόνο που έχω καταφέρει να αποκτήσω είναι ένα σπίτι με δάνειο και μισό γραφείο με δάνειο».\nΌταν ρωτήθηκε για το πόθεν έσχες της, στο οποίο δηλώνονται 33 ακίνητα απάντησε:\n«Ε! τώρα δεν κάθομαι να τα μετράω, είναι κληρονομιά και για τα οποία κατέβαλα αρκετούς φόρους κληρονομιάς, όπως όλοι οι Έλληνες πολίτες, συνεχίζω να φορολογούμε, να καταβάλω ΕΝΦΙΑ και όλα τα υπόλοιπα. Στην Αθήνα δεν έχω κανένα σπίτι», διευκρινίζοντας ότι η κληρονομία στην πρωτεύουσα είναι μόνο καταστήματα και το μοναδικό σπίτι που κατέχει βρίσκεται στον Βόλο.\nΑΝΕΛ ενοίκιο επίδομα Μαρίνα Χρυσοβελώνη υφυπουργός


Κίνδυνος ντόμινο από την αναδιάρθρωση του χρέους - Flashnews.gr\nΚίνδυνος ντόμινο από την αναδιάρθρωση του χρέους\nΤυχόν αναδιάρθρωση του ελληνικού κράτους θα σημάνει ότι η Ιρλανδία και η Πορτογαλία θα έχουν την ίδια τύχη, προειδοποιεί το Bloomberg.\n«Η Ελλάδα θα αναδιαρθρώσει το χρέος της το 2013 ή και νωρίτερα», δηλώνει μιλώντας στο πρακτορείο η Marie-Anne Allier, της Amundi Asset Management, της τρίτης μεγαλύτερης εταιρείας διαχείρισης επενδύσεων στην Ευρώπη, με 689,5 δισ. ευρώ σε υπό διαχείριση κεφάλαια. «Εάν η Ελλάδα αναδιαρθρώσει, θα είναι πολύ δύσκολο για την Ιρλανδία και την Πορτογαλία να επιβάλουν ένα πολύ αυστηρό πρόγραμμα λιτότητας χωρίς να κάνουν αναδιάρθρωση. Πρόκειται για φαινόμενο ντόμινο».\nΤα credit default swaps δείχνουν ότι η αγορά υπολογίζει στο 57,4% την πιθανότητα αναδιάρθρωσης του ελληνικού χρέους, ενώ αντίστοιχα, για το πορτογαλικό χρέος, οι πιθανότητες αναδιάρθρωσης υπολογίζονται στο 39,4%.\n«Αυτό που μας λέει η αντίδραση των αγορών είναι ότι δεν πιστεύουν πως υπάρχει λύση στα προβλήματα των χωρών αυτών», δηλώνει ο Nicola Marinelli, διαχειριστής της Glendevon King Asset Management.\nΌπως εξηγεί ο Simon Smith, επικεφαλής οικονομολόγος της FXPro Financial Services, έπειτα από την επιμονή της Γερμανίας ορίστηκε ότι ο μόνιμος μηχανισμός διάσωσης ESM θα πάρει τα χρήματά του πριν από τους κατόχους των κρατικών ομολόγων στο ενδεχόμενο αναδιάρθρωσης. «Εάν είσαι διαχειριστής κεφαλαίων και έχασες χρήματα από την αναδιάρθρωση της Ελλάδας, τότε μάλλον θα μειώσεις την έκθεσή σου και στην Πορτογαλία και την Ιρλανδία».\n«Και οι τρεις χώρες θα αναδιαρθρώσουν τα χρέη τους με τον ένα ή τον άλλο τρόπο. Με την έννοια αναδιάρθρωση, εννοούμε να μειώσουν το κουπόνι που πληρώνουν και να καθυστερήσουν την αποπληρωμή του αρχικού κεφαλαίου ή στην περίπτωση της Ελλάδας, ακόμα και να μειώσουν το αρχικό κεφάλαιο που είναι διατεθειμένοι να αποπληρώσουν», δηλώνει ο Alex Johnson, διαχειριστής της Fischer Francis Trees & Watts.\nΔευτέρα, 4 Απριλίου 2011, 18:21


Είσοδος από την μπροστινή πόρτα σε 56 λεωφορειακές γραμμές – Athens Transport\nHomeΛεωφορείαΕίσοδος από την μπροστινή πόρτα σε 56 λεωφορειακές γραμμές\nΕίσοδος από την μπροστινή πόρτα σε 56 λεωφορειακές γραμμές\n4 Νοεμβρίου 2014 athenstransport Λεωφορεία, Τρόλεϊ 6\nΤο μέτρο της εισόδου των επιβατών από την μπροστινή πόρτα γραμμών λεωφορείων και τρόλεϊ ανακοινώθηκε για μία ακόμα φορά από τις Συγκοινωνίες Αθηνών. Σύμφωνα με σημερινή ανακοίνωση, το μέτρο τέθηκε σε πλήρη εφαρμογή από το Σάββατο 1 Νοεμβρίου 2014 σε 56 γραμμές λεωφορείων και τρόλεϊ. Η είσοδος των επιβατών στις γραμμές αυτές γίνεται υποχρεωτικά από την μπροστινή πόρτα, με επίδειξη εισιτηρίου ή κάρτας στον οδηγό, σε συνέχεια προηγούμενης μερικής πιλοτικής εφαρμογής.\nΗ εφαρμογή του μέτρου γίνεται στο πλαίσιο της καλύτερης οργάνωσης της επιβίβασης και αποβίβασης επιβατών, καθώς και της αντιμετώπισης της λαθρεπιβίβασης στα Μέσα Μαζικής Μεταφοράς. Στα οχήματα των εν λόγω γραμμών αναγράφεται ειδικό πληροφοριακό μήνυμα στη φωτεινή επιγραφή τους, για την ενημέρωση του επιβατικού κοινού.\nΗ πιλοτική εφαρμογή του μέτρου σε 51 γραμμές είχε ξεκινήσει τον Ιούνιο του 2013. Τότε, οι συνδικαλιστές είχαν αρνηθεί να εφαρμόσουν το μέτρο και έτσι τα αποτελέσματα ήταν αμφισβητίσημα.\nΚαι αυτή τη φορά, το Συνδικάτο Εργαζομένων ΟΑΣΑ καλεί τους οδηγούς των λεωφορείων να μην εφαρμόσουν το μέτρο αν πρώτα δεν γίνουν προσλήψεις προσωπικού.\nΑναλυτικά, οι γραμμές, όπου εφαρμόζεται το μέτρο της υποχρεωτικής επιβίβασης από την μπροστινή πόρτα, είναι οι ακόλουθες:\n(Με bold οι γραμμές για τις οποίες έχει αναφερθεί ότι πράγματι εφαρμόζουν το μέτρο. Αν δείτε να εφαρμόζεται και σε κάποια άλλη γραμμή, μπορείτε να αφήσετε σχόλιο για να προστεθεί)\nΠέμπτη 30 Οκτωβρίου: Στάση εργασίας σε Μετρό, ΗΣΑΠ, Τραμ\nΥπογραφή Συλλογικής Σύμβασης Εργασίας στην ΣΤΑΣΥ\n7 Νοεμβρίου 2014 στις 6:19 μμ\nΖητούν οδηγούς και καλύτερη συχνότητα δρομολογίων. Τώρα ή εγώ είμαι βλάκας, ή αυτοί είναι τόσο έξυπνοι, που εγώ δεν μπορώ να αντιληφθώ την λογική τους. Καταρχάς όλοι μας ξέρουμε ότι ο ΟΑΣΑ χάνει εκατομμύρια ευρώ τον χρόνο από την λαθρεπιβίβαση. Αν εφαρμοστεί το μέτρο της υποχρεωτικής εισόδου από την μπροστινή πόρτα, δεν θα έχουμε λιγότερους λαθρεπιβάτες, άρα περισσότερα “χτυπημένα” εισιτήρια, άρα περισσότερα έσοδα στον ΟΑΣΑ, άρα περιθώριο για νέες προσλήψεις;;;\n5 Νοεμβρίου 2014 στις 10:00 πμ\nάντε εμείς που έχουμε κάρτα να την δείχνουμε γρήγορα στον οδηγό και να μπαίνουμε. αυτοί που έχουν εισιτήριο τι θα κάνουν?θα χτυπούν το εισιτήριο και θα το δείχνουν στον οδηγό?και θα κάθεται ο οδηγός να κοιτάει αν είναι σωστά χτυπημένο? και τι θα γίνει στις αφετηρίες που ο κόσμος μπαίνει πριν τον οδηγό στο λεωφορείο?…\nπροβλέπω το μέτρο να κρατάει καμιά εβδομάδα, μέχρι να προλάβει ο υπουργός να φωνάξει τις κάμερες…η εισιτηριοδιαφυγή μειώνεται μόνο με αυστηροὐς ελέγχους και με προσλήψεις νέων ελεγκτών. πρόκειται καθαρά για μια κερδοφόρα διαδικασία\n5 Νοεμβρίου 2014 στις 1:24 μμ\nΘα δείχνουν το εισιτήριο όσοι το έχουν ακυρώσει ήδη. Οι υπόλοιποι απλά θα το ακυρώνουν. Νομίζω ότι δεν είναι τόσο περίπλοκο. Πάντως το μέτρο δεν εφαρμόζεται.\n4 Νοεμβρίου 2014 στις 9:14 μμ\nΟι συνδικαλιστες για ποιο λογο αντιδρουν? Στο Λονδινο μπαινεις και εκει απο την μπροστινη πορτα αλλα πληρωνεις το εισιτιριο μπροστα στον οδηγο. Δεν εχω δει καμια αντιδραση οταν πηγα στο Λονδινο. Εγω ειμαι υπερ του μετρου. Παντα ειχα εισιτριο μαζι μου και τωρα εχω βγαλει μηνιαια καρτα.\n5 Νοεμβρίου 2014 στις 12:22 πμ\nΜόνο που αυτή τη φορά οι συνδικαλιστές το θέτουν σε μία πιο σωστή βάση. Δε γίνεται να έχεις χρόνους διαδρομής ίσα ίσα για να βγαίνει το δρομολόγιο και να απαιτείς και επιβίβαση από την πρώτη πόρτα. Φανταστείτε τα 025/026/027, που έχουν να αντιμετωπίσουν την υπερκορεσμένη Μητροπόλεως, να χρειάζεται να κάνουν και επιβίβαση από την πρώτη πόρτα, σ’ ένα γεμάτο όχημα. Και να πρέπει να βγει το πλέγμα δρομολογίων. Απλά ανέκδοτο! Επιπλέον, όταν δεν έχει προχωρήσει η εφαρμογή του mobile ticketing, το μέτρο είναι παράλογο, όταν πολλά σημεία της Αθήνας δεν εφοδιάζονται με εισιτήρια. Κατά τα λοιπά, κανείς σώφρων άνθρωπος δε διαφωνεί με το σκοπό για το οποίο εφαρμόζεται.\nΟ/Η eqweqq λέει:\n5 Νοεμβρίου 2014 στις 2:14 μμ\nΤο οτι οι οδηγοί νοιάζονται για την τήρηση χρόνων διαδρομής είναι κάτι που με κάνει να κατουριέμαι από τα γέλια.


Μονταρισμένο το βίντεο Μητσοτάκη για «οδοστρωτήρα...» | Liberal.gr\nΣάββατο 10 Αυγούστου 2019\n4ος χρόνος, ημέρα 1378η\nΜονταρισμένο το βίντεο Μητσοτάκη για «οδοστρωτήρα...»\nΤετάρτη 12 Ιουνίου 2019, 21:57\nΜονταρισμένο αποδεικνύεται το βίντεο που δήθεν παρουσιάζει τον Κυριάκο Μητσοτάκη να κάνει λόγο για «οδοστρωτήρα που θα ισοπεδώσει τα εργασιακά δικαιώματα», απαντώντας σε επιχειρηματία, ο οποίος ζήτησε επταήμερη και πιο ευέλικτη εργασία. Αυτό αποκαλύπτουν τα ellinikahoaxes.gr, ερευνώντας το βίντεο που αναπαράχθηκε από αρκετά φιλοκυβερνητικά sites.\nΣτο επίμαχο βίντεο, το οποίο ξεκίνησε από έναν χρήστη του facebook που ανεβάζει συχνά μονταρισμένα βίντεο και αναπαράχθηκε μεταξύ άλλων από τις ιστοσελίδες left.gr, efsyn.gr, documentonews.gr, tribune.gr, tvxs.gr, avgi.gr, imerodromos.gr, ο κ. Μητσοτάκης ακούγεται να λέει «να σαρώσουμε ως οδοστρωτήρες τα εμπόδια που κρατούν δέσμια την επιχειρηματικότητα».\nΩστόσο όπως αποκαλύπτουν τα ellinikahoaxes, ο πρόεδρος της Νέας Δημοκρατίας δεν απάντησε με τη συγκεκριμένη φράση στο αίτημα επιχειρηματία από την Κω για επταήμερη και πιο ευέλικτη εργασία, αφού η συγκεκριμένη αναφορά του είναι τμήμα από άλλο σημείο της συνάντησης όπου μιλάει για την ανάπτυξη, την επιχειρηματικότητα και το ρόλο που παίζει η δημόσια διοίκηση σε αυτή.\nΔείτε το αμοντάριστο βίντεο:\nΣυγκεκριμένα, ο επιχειρηματίας στο 30ο λεπτό λέει:\n«Όλες οι ξένες χώρες, Ισπανία, Τουρκία, έχουν ανωτάτου επιπέδου τουριστικές σχολές. Για να μπορέσουν να βγάλουν προσωπικό. Παράλληλα, κάτι που είπε η πρόεδρος. Για να τελειώνουμε. Εφταήμερο εργασίας. Όχι αυτός ο εκβιασμός που γίνεται από τους ελέγχους εδώ πέρα, και όχι εξαήμερο, εφταήμερο. Οι περισσότεροι υπάλληλοι θέλουν να δουλεύουν εφτά μέρες, γιατί δουλεύουν πέντε μήνες το χρόνο και όχι περισσότερο. Δεν μπορεί οι πέντε να θρέψουν τους δώδεκα. Άρα απαιτούμε να γίνει πιο εύκολα, πιο ευέλικτο το θέμα των εφτά ημερών, και όχι να επικρέμεται η σπάθη… έλεγχος έλεγχος και πρόστιμο. Ευχαριστώ πολύ».\nΌπως αναφέρει το ellinikahoaxes.gr, ο Κ. Μητσοτάκης δεν απάντησε, και στη συνέχεια το λόγο πήραν άλλοι παρευρισκόμενοι. Το τμήμα με τη φράση «Να σαρώσουμε ως οδοστρωτήρες τα εμπόδια που κρατούν δέσμια την επιχειρηματικότητα» είναι πολύ αργότερα από την παραπάνω δήλωση του επιχειρηματία. Βρίσκεται στο 53ο λεπτό, όπου αναφέρεται στην ιδιωτική ανάπτυξη, την επιχειρηματικότητα και την δημόσια διοίκηση. Η ακριβής απομαγνητοφώνηση έχει ως εξής:\n«Καλή ώρα αποθεματικά, αντιμετώπιση των επενδύσεων κεφαλαίου με τη λογική των υπεραποσβέσεων, ή έξυπνα φορολογικά εργαλεία για να βοηθήσουμε ξενοδοχειακές μονάδες υφιστάμενες, να κάνουνε σημαντικές ενεργειακές αναβαθμίσεις με αντάλλαγμα την αύξηση του συντελεστή δόμησης για τους κοινόχρηστους χώρους. Αυτά είναι έξυπνα εργαλεία τα οποία μπορούμε να χρησιμοποιήσουμε, και να σας ενθαρρύνουμε να επενδύσετε περισσότερο. Μιλάμε όμως για κάτι άλλο. Μιλάμε για την ανάγκη να σαρώσουμε στην κυριολεξία ως οδοστρωτήρες τα εμπόδια τα οποία σήμερα κρατούνε δέσμια την ελληνική επιχειρηματικότητα. Και αυτό είναι ένα στοίχημα οριζόντιο. Δεν αφορά μόνο την κεντρική ηγεσία. Αφορά την περιφερειακή διοίκηση, αφορά την τοπική αυτοδιοίκηση, αφορά το ποιος κάνει τι, με την έννοια του πολυεπίπεδου κράτους».\nΑπό το παραπάνω απόσπασμα της ομιλίας, είναι ολοφάνερο ότι η επίμαχη φράση του κ. Μητσοτάκη, περί «οδοστρωτήρων», δεν αναφέρεται σε εργασιακά δικαιώματα. Για τα εργασιακά δικαιώματα μίλησε αργότερα, στο 61ο λεπτό.\nΑπό τα παραπάνω είναι ολοφάνερο ότι το βίντεο είναι μονταρισμένο με σκοπό να φανεί ότι ο κ. Μητσοτάκης απάντησε στο αίτημα του επιχειρηματία.\nΔείτε και το μονταρισμένο βίντεο: